Infografia - Wikipedia, entziklopedia askea.\n2Infografiak sortzeko tresnak\nErakutsi/ezkutatu Infografiak sortzeko tresnak azpiatal\n2.1Software libreak eskaintzen dituen zenbait tresna\n2.2Software komertzialak eskaintzen dituen zenbait tresna\nUdako eta neguko gurpilei buruzko infografia (egilea:Berria egunkaria).\nInfografia bat irudikapen grafiko bat da, informazio bat aurkezten duena eta mundu guztiak begi hutsez azkar eta erraz uler dezakeen zerbait bihurtzen duena. Komunikazio-tresna erabilgarria da, ikusizko formatua duenez, giza begiak mezu batzuk horrela askoz azkarrago prozesatzen duelako.\nBi dimentsioko ingurunean, patroirik ohikoena eta errepikatuena irudi bat eduki nagusian kokatzea da, eta, alboetan, informazio-frisoak irudiekin eta azalpen-testuekin. Infografiak batez ere, aldizkarietan, dokumentuetan, egunkarietan, liburuxketan, Interneteko webguneetan, hezkuntzan, testu liburuetan eta abarretan erabiltzen dira. Koloreen, irudien edo diseinuen bidez irakurleen arreta erakartzea da helburu nagusia.\nInfografia batek edukien marketineko estrategia hobetzeko baliagarri izan daiteke, beste formatu batzuen aldean abantaila esanguratsuak dituelako. Ondo eraikita, komunikatu nahi den informazioa sinplifikatzen du eta eskuragarriagoa egiten ditu ulertzeko konplexuak izan daitezkeen gaiak. Sare sozialen, posta elektroniko mezuen eta abarren bidez partekatzeko erraza den baliabidea da, eta, beraz, askotan biralizatzen dena.\n1 Infografia motak\n2 Infografiak sortzeko tresnak\n2.1 Software libreak eskaintzen dituen zenbait tresna\n2.2 Software komertzialak eskaintzen dituen zenbait tresna\nInfografia motak[aldatu | aldatu iturburu kodea]\nSailkapenari dagokionez, helburu bat baino gehiago duten infografiak aurki ditzakegu, beraz, mota ugari daude. Sailkapen nagusia honakoa da:\nInfografia estatikoak: Konposizio grafikoak dira, elementuak finkoak dituzte eta hasieratik aurkeztu nahi den informazio guztia dute.\nInfografia dinamikoak: Bideo edo gif formatuan aurkeztutakoak dira.\nInfografia interaktiboak: Erakusten den edukiarekin elkarreragiteko aukera ematen dituzten guztiak dira.\nInfografiak sortzeko tresnak[aldatu | aldatu iturburu kodea]\nInfografiak "eskuz "sor daitezke eguneroko erreminta sinpleak erabiliz, hala nola, papera, arkatzak, markatzaileak eta arbela-klarionak. Hala ere, gaur egun, gehiagotan sortzen dira software informatikoa erabiliz, eta askotan, helburua Interneten argitaratzea bada edo aurkezpen digital edo bideotan txertatzea bada, horrelako tresna digitalak erabiltzea bizkorragoa eta errazagoa da. Infografiak marrazteko edo argazki-software orokorrarekin sor daitezke.\nDiagramak eskuz sortu eta argitaratu daitezke softwarea erabiliz. Software aplikazio askok aukera ematen diete erabiltzaileei diagramekin modu kooperatiboan lan egiteko, taldean kolaboratzeko, modu sinkronoan Interneten.\nTresna asko ere badaude bisualizazio mota zehatzak sortzeko, hala nola, bisualizazio bat sortzea erabiltzaile baten smartphoneko argazkietan txertatutako datuetan oinarrituta. Erabiltzaileek beren curriculumaren infografiaren bat edo beren bizitza digitalaren irudi bat sor dezakete.\nSoftware libreak eskaintzen dituen zenbait tresna[aldatu | aldatu iturburu kodea]\nLibreOffice Draw 5.2. aplikazioarekin infografia bat prestatzen, misil batek barrutik zer duen erakusteko.\nIrudiak editatzeko, pantaila-argazkiak editatzeko, aurkezpen digitalak prestatzeko dauden hamaika aplikazio erabil daitezke infografiak prestatzeko: KolourPaint, Tux Paint, LibreOffice Draw... Erabiltzaile aurreratuenek Blender moduko aplikazioekin ere infografiak prestatzeko aukera badute.\nSoftware komertzialak eskaintzen dituen zenbait tresna[aldatu | aldatu iturburu kodea]\n(Gaztelaniaz) <<Qué es una infografía?>> 40defiebre.com . Kontsulta eguna: 2020/04/14\n(Gaztelaniaz) <<Qué es una infografía, cómo se hacen, cómo se diseña una infografía>> ofifacil.com . Kontsulta eguna: 2020/04/14\n↑ «Irudiak editatzeko aplikazio libreak euskaraz - Librezale.eus» librezale.eus (Noiz kontsultatua: 2020-11-10).


FORTE LOVE Malaga erosi batetik € 39\nForte Love Malaga\nHauts Forte Love - emakumezkoak pizgarri erosi Malaga\nArrakastatsua eskuratzea Forte Love Malaga, izan behar du:\nNon erosi Malaga Forte Love\nBete eskaera orria lortzeko eraginkorra pizgarri emakumeen Forte Love hautsa Malaga prezio murriztua. Itxaron deia Kudeatzailea zure ordena hauts Forte Loveaholkulari laster zurekin harremanetan. Ordaindu ahal izango duzu jaso ondoren mail edo mandataria Malaga.\nBat, eraginkorrena eta eraginkorra modu gero eta emakumezkoak libido Malaga da, droga-erabilera Forte Love. Tresna hau aktibo dago emakumezkoak patogeno, hau da, sortu oinarri natural esklusiboki osagaiak, eta funtzionatzen du emakume baten modu berean Viagra gizonezkoa.\nNola erosi hauts Forte Love Malaga\nBehar izanez gero eskuragarri ez dagoenean Forte Love deskontua prezioetan Malaga (Espainia), eskaera-orria behar duzun emateko telefono zenbaki bat eta zure izena ordu izango duzu, jarri harremanetan Kudeatzailea zure galdera guztiei erantzun eta antolatu entrega Forte Love adierazitako helbidera. Ordainketa bakarra jaso ondoren, partzelaren ordaindu bidalketa postetxean edo mezularitza. Bidalketa kostua Forte Love postariak zure helbidea desberdina izango da beste hiri Espainian, ezagutzeko prezioa Kudeatzailea egin ondoren ordena estimulatzaile eraginkorra emakumeen Forte Love web-orri ofiziala.\nForte Love Tenerife Forte Love Bilbon\nForte Love Valentzian Forte Love en Palma de Mallorca\nForte Love Alacanten Forte Love en Almería\nNola gizon buruz hitz egin daiteke emakumeen dutxa?\nNoiz uste dut emakumezkoak arima, ez naiz gizon, ez emakume eta ez, nahiz eta kontuan hartu, nahiz eta horiek erabili dut — I am kontzientzia.\nKasu denean, ondoren hastapen mina txikiagoa sabeleko emakumeen arruntak dira. Patologiko baten baldintza lotutako arazoak dituzten organoen funtzionamendua, urogenital sistema eskatzen du, eta berehalako diagnostikoa eta jarraian tratamendu egokia. Hau izango da eztabaidatu. artikulua.\nOrdena Malaga Forte Love


Azkoitiko Udalak Alicia haurraren hilketa eta amak jasandako erasoa gaitzetsi ditu\nBerriak Azkoitiko Udalak Alicia haurraren hilketa eta amak jasandako erasoa gaitzetsi ditu\n2016/01/28, Osteguna - 11:40\nGenero indarkeriarengatik Gasteizen Alicia txikiaren hilketa eragin eta bere ama erietxera eraman duen eraso basatia gaitzetsi du Azkoitiko Udalak. Halaber, biktimen senitarteko eta adiskideei elkartasuna adierazi nahi izan die.\nAurten Euskadin genero indarkeriaren ondorioz gertaturiko lehen hilketa da Gasteizkoa eta Udalak jazoera hau gaitzesteko antolatzen diren kontzentrazioetan parte hartzera deitzen ditu herritarrak. Emakumeen Mahaiak kontzentrazioa deitu du gaur arratsalderako. 19:30ean izango da Udaletxe aurrean.


Arrakasta handia izan du Plan de internacionalización de la Pyme a la práctica liburuak Deustuko Unibertsitatean — LABORAL Kutxa\nArrakasta handia izan du Plan de internacionalización de la Pyme a la práctica liburuak Deustuko Unibertsitatean\n19 apirila, 2016 | argitaratuta LABORAL Kutxa\nDuela gutxi Deustuko Unibertsitatean izan ginen honako liburu hau aurkezten: Plan de internacionalización de la PYME en la práctica. José Mª Sainz de Vicuña egileak azaldu zuen Euskadiko enpresa txiki eta ertainentzat kanpora ateratzeak eta batez ere tokiko planteamenduetatik ihes egiteak duen garrantzia. Funtsezkoa da jauzia eman nahi duten eteek irteera planifikatzea eta noiz, non, nola eta zer jarduera esportatu nahi duten definitzea.\nJardunaldian, beste hiru enpresatako zuzendariek ere parte hartu zuten, eta, benetako esperientzien bidez, zergatik nazioartekotzea komeni den eta nola egin behar den ulertzen lagundu ziguten. Hain zuzen ere, honako hauek izan genituen: Txaber Gandiaga (NIREko zuzendari nagusia), Paco Lazcano (CENTORKeko zuzendari nagusia) eta Imanol Muñoz (TERNUA GROUPeko Marketing eta Salmenten zuzendaria). Produktuaren eta merkatuaren inguruan ondo definitutako estrategiarekin kanpora ateratzeak duen garrantziaz gain, beste herrialde batzuetan negozioak egiteko kontuan izan beharreko kultura ezberdinen anekdotak azaldu zizkiguten.\nEzkerretik eskuinera, Felix San Martín, LABORAL Kutxako Kanpoko Merkataritzako espezialista; Imanol Muñoz, TERNUA GROUPeko Marketing eta Salmentetako zuzendaria; Paco Lazcano, CENTORKeko zuzendari nagusia; Txaber Gandiaga, NIREko zuzendari nagusia; eta Óscar Muguerza, LABORAL Kutxako Enpresen Negozio Garapeneko zuzendaria, mahaingurua moderatzeko arduraduna.\nHalaber, jardunaldian izan ziren Oscar Muguerza, LABORAL Kutxako Enpresen Negozio Garapeneko zuzendaria eta Félix San Martin, LABORAL Kutxako Kanpoko Merkataritzako espezialista. Felixi esker jakin genuen LABORAL Kutxak laguntza eskaintzen diela enpresei nazioartekotzeko prozesuetan; era berean, kasu arrakastatsuen bitartez azaldu zigun eteentzat oso garrantzitsua dela marketing estrategia bat diseinatzea hedatzen hasi aurretik.\nTopaketara pertsona ugari gerturatu ziren, eta oso gustura geratu ziren nazioartekotutako enpresetako arduradunek emandako hitzaldiekin. Bi ordu eskas behar izan ziren nazioartekotzeko prozesuan jarraitu beharreko gakoak ulertzeko eta kanpoan luzaroan iraun nahi badugu saihestu beharreko akatsak zeintzuk diren jakiteko.\nDeustu Unibertsitateko “Garate” Hitzaldi-aretoaren argazkia (Eraikin nagusia).\nLABORAL Kutxak, nazioartekotzeko bidean enpresei laguntzeko duen konpromisoarekin, jardunaldian parte hartu du APD eta Deusto Alumnirekin batera, kanpoko merkatuetan hazten hasi nahi duten eteei bidera erakustearren.


FASZITI PLANTARRA ESPOLOIAREKIN\nHome Blog FASZITI PLANTARRA ESPOLOIAREKIN\nFaszia plantarra oinazpian dagoen ehun sendoa da. Kalkaneoa, orpoan dagoen hezurra eta behatzak elkartzen ditu, hanka azpiko arkuari forma emanez. Bere funtzioa gorputzaren pisuari eutsi eta banatzea da. Aldi berean, pausoa ematen utzi behar du, eta ibiltzearen faseetan oinean karga modu ezberdinetan banatzen (orpoan pausua aurreratzean eta puntan oina lurretik altzatzerakoan), beraz, elastizitatea ere izan beharko du.\nFasziti plantarra, fasziaren inflamazioa, garaian eta egoki tratatu ezean, konponbide zaila duen lesio kronikoa da. Sarritan fasziak kalkaneoan eragindako gehiegizko trakzioaren ondorioz, hezur egitura duen gantxo bat hazten da kalkaneoan, ezproi edo espoloi kalkaneoa deritzo eta patologiaren kronizitatearen erakusle izan ohi da.\nTxoke Ondak faszitis plantarra, ezproi kalkaneoarekin edo gabe, tratatzeko bereziki egokia den abangoardiako tratamendua da.\nOrain dela gutxi, paziente bat tratatu dugu Txoke Ondekin eta bere kasua kontatuko dizuegu.\n45 urteko gizonezko bat, kaltzifikazioak eragiten dizkion gaixotasun erreumatologiko bat du eta urtebeteko eboluzioa duen esproi kalkaneodun faszitis plantarra aurkezten du. Ekografian agerikoak dira fasziaren loditzea eta hipoecogeneitatea eta esproi kalkaneoa. Pazienteak oina lurrean jartzean orpoan min duela dio, batipat lehen pausuetan. Miaketan tentsio handia atzematen zaio oin azpian eta atzeko katearen mozketa. Fasziaren kalkaneora iritsieran ikuitzean mina eragiten dio. Aurretik erreumatologia zerbitzuak eta fisioterapeutek tratatu dute (botikak, puntzio lehorra, esku terapiak…) eta nahi besteko onurarik ez dute lortu.\nTxoke Onden 5 sesio aplikatu zaizkio, astean behin, faszia plantarrean, Akiles tendoian eta trizeps suralean. Pazienteak lehen sesiotik nabaritu zuen hobekuntza bere bizi kalitatean eta pixkanaka paseoei ekin die, bai oinez eta baita bizikletaz ere. Hamabost egunera beste sesio bat aplikatu zitzaion. Ondoren bere lanpostura itzuli zen eta atzeko katearen estiramendu ariketekin jarraitu zuen. 2 hilabetera molestia txiki batzuk agertu zitzaizkiolako, 7. sesio bat aplikatu zitzaion.\nGaur egun, ekografian fasziaren lodieraren normaltzea ageri da eta pazienteak kirol aktibitateari heldu dio: palarekin pelotan aritzea eta mendi ibilaldiak.\nTxoke Ondak tendiniti kroniko askotan konponbide direla argi geratzen ari da. Duela denbora batetik tendiniti bat baduzu eta tratatu arren sendatu ez bazaizu, deituiguzu eta zure kasua aztertuko dugu.


Jarduerak - Harreman Arrasate GKE\nHitzaldiak: urrutiko herri askoren beharrak gertutik ezagutzeko aukera ematen digute, bertan bizitako esperientzia eta bizipenak gurera ekarriz.\nGizartearekiko informazioa, oinarrizkoa da besteen egoeraz jabetzeko, horregatik Harremanek aurrera eramaten dituen ekintza guztiak, Arrasateko komunikabide desberdinetan aditzera ematen dira. Honek gizartearekin “kontaktuan” jartzen gaitu.\nBeste bailarako GKE askorekin batera (Serso, AMS, Mundukide, Ingenieros sin fronteras etab) urtero ospatzen da Arrasaten “ELKARTASUN EGUNA”, ekintza hau, 1999 urtean egin zen lehen aldiz, eta 3.munduko egoera Arrasateko herriari helarazteko topaleku bihurtu da.\nEkintza horren barruan “Ibaiarte Tonbola” egiten da urtero, Ibaiarte dendari elkarteko kide diren denda guztiek ematen dituzten opariekin.Eroski Bidaiak oparitutako bidai bat ere zozketatzen da.Tonbola honetan jasotako guztia, Indiako Ankur proiektura bideratzen da, Bombai hirian kokatzen den umezurtztegia.\nBidezko Merkataritzako denda , bailarako hainbat GKE-ren elkarlanari esker sortutako ekimena da. Harremanek denda honen kudeaketan laguntzen du.\nAbenduan, Arrasateko erdialdean, Bidezko Merkataritza denda ipintzen da.\nAzaroaren erdialdera, “Bidezko Merkataritzaren eguna” ospatzen da, gure herri eta bailaran, denda ezagutzera emateko helburuarekin.\nMundukide Fundazioaren Ekimenetan Parte Hartzea\nHarreman, Mundukideren bazkide fundatzailea da eta zerikusi handia du GKE honekin. Harremanentzat, garapen proiektuen kudeaketaren eredua da.\nHarremanen jasotzen ditugun garapen proiektuetarako ekarpen ekonomikoak bideratzeko orduan, jasotakoaren %75-a Mundukidera bideratzen dugu. Bidezko Merkataritzako dendara bideratu.\nArrasateko Talde Ezberdinekin Batera Egiten Diren Diru Biñlketak Ekintzak\nUrtero, Arrasateko artisten artelanen zozketa egiten da “Izaskun Murgia” elkarte lirikoa-k egiten duen Zarzuela emanaldien barruan.\n“Goikobalu”-ko haur eta nagusien taldeek urtero eskeintzen digute gabonetako kontzertua.\nHauetaz gain, beste Arrasateko elkarte eta talde askoren laguntza jasotzen dugu, Harreman-en ekintzaetan laguntzeko, ” Txorbela” otxotea, Arrasate musical, Arizmendi ikastola, Goiena, Elkarhezitzen, Arrasate Bizirik eta beste asko.\nFerrerias Kalea 40 Behea, 11, 20500 Arrasate, Gipuzkoa\n943 770 325 - 605 720 531 Arrasate Gipuzkoa. Euskadi\n(0034) 943 770 325 - 605 720 531


Dificultad del C2 de euskera y como prepararlo\nAutor Tema: Dificultad del C2 de euskera y como prepararlo (Leído 2170 veces)\n« en: 03 de Julio de 2019, 21:55:55 pm »\nEgin dut C1 oraintxe bertan Eta espero dut gainditua izatea.\nNola presta dezaket C2? Euskaltegi batean? Particular batekin?\nZe irakasle partikularrak ezagutzen dituzue onak direnak?\nEta amaitzeko... 2 urte kostatu zait c1 ateratzea( batez ere idazlanagatik). Orduan...oso zaila da C2 ateratzea edo nola ikusten duzue zuek?( Batez ere saiatu zaretenok Eta atera duzuenok)\n« Última modificación: 04 de Julio de 2019, 02:42:17 am por alldaylong »\nRe:Dificultad del C2 de euskera y como prepararlo\n« Respuesta #1 en: 04 de Julio de 2019, 08:38:44 am »\nNik uste euskaltegi baten bitartez in behar dezula derrigor. Urte osoan zehar proiektu komunikatibo bat garatu behar duzu azterketara aurkeztu ahal izateko.\nZaila da baina era berean oso aberatsa.\nBizkaian, Labayru euskaltegia gomendatzen dizut.\n« Respuesta #2 en: 04 de Julio de 2019, 11:37:17 am »\nNik C1 atera nuen aurreko urtean ta nahiko ondo. C2a lortzeko asmoa neukan jarraian, baina esan zidatenagatik, beste maila bat da, nahiko ondo prestatu beharrekoa. c1 ateratzea kostatu bazitzaizun denbora hartzea gomendatzen dizut, eta nonbaiten pestatzea. Baina tira, hori pertsonala da. Animo\n« Respuesta #3 en: 04 de Julio de 2019, 14:20:22 pm »\nEntonces no hay que preparar exámenes normales? Un idazlana un mintzamena un irakurmena y un entzumen?\nYo pensaba que era eso mismo pero con temas ya más duros tipo política , lenguaje propio de diputación... cosas así\n« Respuesta #4 en: 04 de Julio de 2019, 15:03:14 pm »\nCita de: alldaylong en 04 de Julio de 2019, 14:20:22 pm\nBai, baina maila askoz ere altuagoa. Hizkuntza teknikoa, hiztegi aberatsa, gramatika,...\n« Respuesta #5 en: 04 de Julio de 2019, 15:10:08 pm »\nBaten batek egin du C2 bilboko euskaltegiren batean? Zeinetan?\nZenbat denbora kostatu zaizue Eta ze-nolako mails zeneukaten hasi baino lehen?\n« Respuesta #6 en: 06 de Julio de 2019, 05:59:51 am »\nNadie con C2? Ya lo dudo\n« Respuesta #7 en: 06 de Julio de 2019, 20:15:37 pm »\nEdozein euskaltegitan presta dezakezu. Inportanteena da irakaslea eta ikaslearen gaitasuna, eta esfortzua ere bai. Nire kasuan c1 urte bat kostatu zait egitea. Segidan, aurten, c2 prestatu dut, baina ez dut gainditu. Hurrengo urtean saiatuko naiz berriro. Azterketei dagokienez, niri hitz egitea kostatzen zait euskaldun berria naizelako. HABEren eredua aldatu da. Proiektua kendu dute, orain entzumena zein irakurmena laburpenak dira(50-70 hitz). Ezaugarri bereziak bete behar dituzte, idazlanak ere bai:argi ikusi behar da zein den testuaren helburua, igorlea, entzulea... gramatikaren aldetik, puntuazioa ortografia eta gramatikaren akatsak zorrotz-zorrotz zuzentzen dituzte, c1ean baino askoz zorrotzago... Nik uste dut euskaltegira joatea (urte osoan edo trinko batera) komenigarria dela.Espero dut lagundu izatea\n« Respuesta #8 en: 27 de Julio de 2019, 20:21:41 pm »\nNorbaitek atera du C2 gasteizen? Zein euskaltegi gomendatzen duzue?\n« Respuesta #9 en: 25 de Septiembre de 2019, 08:40:34 am »\nKaixo! Orain libreki egin daiteke C2 ere eta ez da proiekturik aurkeztu behar. Nahi baduzu lagun zaitzaket, materiala daukat eta hamar urte baino gehiago daramat irakasle gisa. Klaseak online egiten ditut normalean.\n« Respuesta #10 en: 25 de Septiembre de 2019, 08:59:50 am »\nNeuk ere euskaltegian atera nuen urtebeten eta oso pozik, irakaslea nahiko dexenteea zen eta! Lan asko egin behar da baina posible da!


Love Leo eta Leo arteko bateragarritasuna\nErlijioa eta espiritualtasuna Love\nLeo eta Leo Love Bateragarritasuna\nBi lehoiek elkar egiten dute burrunba eta purr. Leo bi erradiatzaileekin, harremanak drama erromantiko ugari ditu. Hau epikoa da, pantaila handian ezer bezala.\nBaina zer gertatzen da arreta bortxatzen dutenean? Leoninaren izpirituaren eskuzabaltasuna nagusitzen bada, elkarri animatzen zaie. Ko-izar bezalakoak, besteek denbora distira dezaten ikasten dute.\nLeo maiteak anaiak miresten ditu eta super berezia sentitzen du.\nSugarreriaren haserrearen gerrak izan daitezke susmoak jelosia suspertzen badute. Leok Leo nola funtzionatzen duen jakin nahi du, ezkutatzeko sekretuak badirela.\nDatazio epea ikusgarritasun handiko afera da, biak sugarra erakutsi nahi dutelako. PDA - arazorik gabe! Lehoi leialak harro jartzen badu arreta, bikotea "begiratu niri!" efektua. Leos goi-goxotarrek beren grinak transmititzen dituzte maitasunean.\nMaitasunean maiteminduta daude, eta, aldi berean, amodio bikaineko uneak sortzen dituzte, maiztasunaren tamainako prezioekin. Wow faktorea nahi dute, musika, kolorea, barreak eta premium eskaintzak. Góndola Venezian barrena ibiltzea edo parkeko kartzelarako bidaia laburra bada, oso garrantzitsua da gogoangarria (ahaztezina), egun benetan berezia!\nLeo-ren opari magikoak pare dibertigarri honekin bikoiztu dira.\nErreproduzitu eta bihotz irekia funtsezko jolaserako egiten dute, iturburuan zipriztintzen bezala.\nBirak egiten dituzte bata bestearen buruan, instinuztiak nola txalaparta zuzenean dutxa nola ezagutu. Haien bizimodua bizia da, baina baita play eta barreak ere.\nHarremana luzatzen da, elkarrekiko adorea eta errespetua mantentzen diren bitartean. Egos notoriotsu handiak bata bestearen gaineko dominazioa adierazten du.\nLeo laranja distiratsuak paisaia parekatzen uzten ez badu egiaztatzen bada, emozioak lehortzen ditu haien artean. Borroka dramatikoa da, baina hori osatzen dute. Leo atsegin du noizean behin flirt, berreskuratzeko oraindik lortu dutela, eta horrek jelosia inflame dezake. Baina bi ustez, bestea leiala denean, irribarre zabal eta goxagarri horretaz asko barkatuko da.\nHau da, super fun alderdiak botatzen duten bikote bat eta sorpresa lagunak beren eskuzabaltasuna. Haurrek beren izaera zitalak ekartzen dituzte eta harrotasun pertsonalaren iturri handia dira.\nBiek arima sakona dute auto-adierazpenerako eta aliatu ulergarria izan daiteke. Eguzkia Leo maite izateak Leo cheerleader izateak. Leo bakarra instintuzkoa daki zenbat txalo nahikoa izango den. Eta maitasuna eta errespetua denean, askatasunez ematen da.\nZailtasunei buruzko zintzotasunak intimitate handiagoa dakar, lehoiak harro erakusten duela ahultasuna erakusteko ados dagoela.\n"Zure zeregina ez da maitasuna bilatzen, baizik eta harekin barneratu dituzun hesi guztiak bilatzea eta aurkitzea" - Rumi\nLeos bi egoeraren eta harrotasunaren dosi bikoitza badute, emandako joera horiek edozein oztopo bilakatuko ditu. "Eskubidea" izateak ez du garrantzirik, azken finean, maitatua izatea.\nBaina teorian, batzuetan, gogorra da. Baina Leo, dena esaten eta egiten denean, zodiakoaren maitalea da. Maitasuna konkistatzen du gehien kontatzen denean.\nLehiaketa borondate onaren sentimenduak agerian uzten baditu, amaiera hasierak adierazten du. Ez du eszenatokiak partekatzen nahi duenik, horregatik eguzki handi asko daude gelan.\nErrege bikoteak harremana lehenbailehen jasan behar du batasun horri aurre egiteko.\nUpside: goi erromantze; luxuzko maitasuna; bikote ludikoak; sexu-unitate indartsua; anbiziotsua eta sortzailea; maitasun jokoan konfiantza; flirty, bizia, xarmagarria; guraso dibertigarriak seme-alaben maitasunarekin; ospakizunak - oporrak eta urtebetetzeak puntu altuak dira; elkarrekiko errespetua eta mirespena gakoa da; eskuzabaltasuna lagunekin; big-hearted and passionate.\nDesventajea: bi faboritagileentzat borrokan ari direnak; ego klashing; joera berekoia; big spenders (extravagance); materialista; harroputz; erretzeko arriskua.\nGemini in Love - Zodiakoen bateragarritasuna\nLeo in Love - Zodiakoen bateragarritasuna\nVenus Leo Venus Ariesekin - Love Compatibility\nMinbizia Virgo: Maitasunaren bateragarritasuna\nNola Capricorn Woman baten Bihotza irabaztea\nTaurus eta Capricorn Love Bateragarritasuna\nVenus Aries Bateragarritasuna Venus beste zeinuekin\nGemini eta Virgo Love Bateragarritasuna\nCapricorn eta Aquarius Love Compatibility\nScorpio Love aholkuak\nLau urterako unibertsitateko fakultateetako sarbide-puntuak\n5 Phony Writing arauak\n6 Babeserako otoitzak Haur irakasteko\nPartikulen mugimendua (gramatika)\nO. Henry-ren "Bi Thanksgiving Day Gentlemen"\nZer da Espiritu Gida?\nBibliaren bertsioak Joy eta Fun izatea aurkitzea\nNola funtzionatzen du Fortune Teller Miracle Fish lanak?\nJohn eta Ebanjelio sinoptikoen artean desberdintasunak azaltzea\nGolf Eaves aldibereko loturarik\nLewis Egiturak edo Electron Dot Egiturak\nEspazioan erradiazioa: Unibertsoari buruz irakastea\nEspainiako Verb 'Deber' erabiliz\nZer da RNA forma ugaria?\nRock Collector bihurtzea\nZure Bike argia gida - Nola ikusi eta ikusi\nLehenengo Kalifikazio Matematika: Denbora kontatzea 5 minututan\nTe zuhaitzaren olioa erabiliz behatzaren hezurra tratatzeko\nNeska gazteak hil dituzten konpositore eragingarriak\nFull Moon Scorpion (2018rako eguneratua)\nZer dira Gabonetako 12 egunak?\nAtlanta Falcons Famers Hall


Azpeitiko euskararen gaineko mahai-ingurua izango dugu urriaren 3-an — Kulturaz\nAzpeitiko euskararen gaineko mahai-ingurua izango dugu urriaren 3-an\nAzpeitiko euskararen gaineko mahai-ingurua izango dugu urriaren 3-an Josu Goenaga, Eider Alkorta, Maitane Izagirre eta Maddi Aranguren azpeitiarrek hartuko dute parte ' Gazteak, euskara eta hitanoa Azpeitian ' izenburupean, Sanagustinen. Haiek egin dituzten ikerketetan oinarrituta, Azpeitiko euskararen egoera aztertuko dute, bereziki, gazteena eta hitanoarena. Kike Amonarrizek egingo ditu moderatzaile lanak, Izagirre eta Arangurenen tutorea izan baita haien lanetan. https://www.kulturaz.eus/bloga/780 https://www.kulturaz.eus/@@site-logo/logoa.png\nJosu Goenaga, Eider Alkorta, Maitane Izagirre eta Maddi Aranguren azpeitiarrek hartuko dute parte ' Gazteak, euskara eta hitanoa Azpeitian ' izenburupean, Sanagustinen. Haiek egin dituzten ikerketetan oinarrituta, Azpeitiko euskararen egoera aztertuko dute, bereziki, gazteena eta hitanoarena. Kike Amonarrizek egingo ditu moderatzaile lanak, Izagirre eta Arangurenen tutorea izan baita haien lanetan.\nLehen ikerketa, Josu Goenaga eta Eider Alkortak burutu zuten 2001ean Azpeitiko Euskara Patronatuaren beka baten laguntzaz. Beraiek duela hamarkada bat aurkitu zuten egoera azalduko dute eta orduan proposatu zituzten lan-ildoak. Ikerketa hau, bestalde, baliagarria izango zaigu beste bien abiapuntu gisa, ondorengo hamarkadako bilakaeraren nondik norakoak hobeto ulertzeko.\nMaitane Izagirrek eta Maddi Arangurenek aurkeztuko dituzten ikerketak, HIZNET Hizkuntza-plangintza graduondoaren sakontze-egitasmo gisa landutako lanak dira. Izagirrek hitanoaren erabilera aztertu du bereziki eta Arangurenek ikuspuntu eta metodologia kualitatiboa erabiliz hurbildu da gazteen erabilerara.\nIzenburua: Gazteak, euskara eta hitanoa Azpeitian.\nHizlariak: Josu Goenaga, Eider Alkorta, Maitane Izagirre eta Maddi Aranguren.\nModeratzailea: Kike Amonarriz.\nEguna: Urriak, 3 (asteazkena).


UITP Garraio Publikoaren Nazioarteko Batasuneko kide egin da IM | Mancomunidad de la Comarca de Pamplona\nUITP Garraio Publikoaren Nazioarteko Batasuneko kide egin da IM\nGarraio publikoaren gaineko mundu-mailako sarea eratzen du elkarteak, eta hiri-mugikortasun iraunkorraren gaineko lan ugari sustatzen du\nMartxo honetatik aurrera Iruñerriko Mankomunitatea UITP Garraio Publikoaren Nazioarteko Batasuneko kidea izango da. Elkarte hori 1885ean ezarri zen, eta mundu-mailako sarea osatzen du, garraio publikoaren aktore guztiak eta garraio-modu iraunkor guztiak biltzen dituena.\nUITP batasunak lan, azterlan eta argitalpen ugari sustatzen du, hiri-mugikortasun iraunkorraren alde, eta kideei aholkularitza eskaintzen die, ezagutza trukatzea kideen eta adituen sarearekin, sarbidea bere argitalpenen liburutegi osora eta bai berariazko prestakuntza ere. Egun, elkarteak 1.800 bazkide baino gehiago ditu, 100 herrialdetakoak baino gehiagokoak, eta haien artean Estatuko garraio publikoko zenbait partzuergo eta administrazio daude, besteak beste, Àrea Metropolitana de Barcelona (AMB), Consorcio Regional de Transportes de Madrid (CRTM), Gipuzkoako Garraioaren Lurralde Agintaritza, Bizkaiko Garraio Partzuergoa eta Consorcio de Transportes del Área de Zaragoza, arlo honetako beste agintari, operadore eta enpresa batzuen artean.\nUITP, pandemian zehar\nDuela gutxi formalizatu den kide-egite honen aurretik, IMko Garraio Arloak erakunde horretara jo du berariazko prestakuntzak egiteko eta irekiak diren argitalpenak kontsultatzeko. Duela urte batetik, eta COVID-19aren ondoriozko krisia dela-eta, UITPk eginkizun giltzarria izan du pandemiak garraio publikoan izan dituen ondorioak aztertzean eta aldi honetan hartutako ezagutza zabaltzean, hartara, nazioarteko erreferente bihurtuz garraioaren alorreko erabaki operazionalak eta politikoak hartzean. Gainera, UITPren eskaintzari erantzunez, Mankomunitateak zenbait gutun izenpetu izan ditu, aurreneko erakunde horrek Garraio, Mugikortasun eta Hiri Agendarako Ministerioari eta Europar Batasunari igorri zizkionak, esate baterako, EB suspertzeko planean sartzen diren sektore estrategikoen artean garraio publikoa sartzeko eskatzeari buruzkoa.\nHorrez gain, IMko Garraio Arloak erakunde horretara jo izan du garraio publikoaren teknologia berriekin lotutako kontuetan. Zehaztu behar da UITPk ikerketa-, dokumentazio- eta prestakuntza-lan zabala egiten duela orain dela urte batzuetatik garraio publikoa elektrifikatzeko alderdi desberdinetan, barne hartuta ibilgailuen kontsumoen normalizazioa eta haiek erosi eta lizitatzeko berariazko gomendioak argitaratzea.\nUITPko kide egitearen alde onak\nUITPren azterlan eta argitalpen askotarako sarbidea elkarteko kideei mugatuta dago, bereziki teknikoagoak direnetara edo ikuspegi berariazkoagoa dutenetara. Horrenbestez, elkarteko kide egitean, IMk sarbide librea dauka garraioaren alorreko proiektu berriak garatzeko orduan nabarmenak izan daitezkeen argitalpenetara.\nGainera, mundu osoan garraioko 200 agintari baino gehiago dituen sare bateko kidea izango da IM, eta sarbide zuzena izango du bere adituen taldeko ezagutzara eta laguntzara. Eta beste alde batetik, erakunde erkidetua batu egin ahal izango zaio Agintari Antolatzaileen Batzordeari. Sektorea zehazten duten kontuetan aritzen da lanean, hala nola mugikortasun-politiketan, hiri-gobernantzan, garraio publikoaren antolaketan eta finantzaketan. Azkenik, UITPk antolatzen dituen berariazko prestakuntza-saioetara, jardueretara, ikastaroetara eta tailerretara joan ahal izango da IM, eta deskontu handiak izango ditu izen-emateetan. Ondorioz, alde on horiek guztiak ekarpen handia dira, eta garraio publikoaren arloan dauden azken aurrerabideez etengabe informatuta egoteko bidea emango diote IMri.


Zarzuelak Amaia antzokia bete du berriro - Arrasate - Goiena.eus\nZarzuelak Amaia antzokia bete du berriro\nArritxu Barruso 2008-11-23 20:26\nAskotan esan ohi da Arrasateko zarzuela herriak herriarendako egindako ikuskizuna dela. Zapatuan argi geratu zen hori. Eskenatokia herritarrez beteta, eta bestaldean, Amaia antzokiko eserleku guztiak herritarrez betea. Aurtengoan, gainera, ikusleen erantzuna erabatekoa izan da. Zapatuan egin zen 'El Barberillo de Lavapiés' zarzuelaren estreneko emanaldia eta 40 sarrera bakarrik geratu ziren saldu barik.\nUrtetik urtera gero eta arrakasta gehiago lortzen ari dira Arrasateko zarzuelak. Ez da harritzekoa. Izaskun Murgia elkarte lirikoko kideek zapatuan, berriro ere, erakutsi zuten kalitatezko ikuskizun bat eskaintzeko gai direla; eskenatokia dotorea, jantziak ikusgarriak eta ahotsak, zenbaitetan, ileak puntan jartzekoak.\nIkuskizunak bi ordu pasatxo iraun zituen eta hiru zatitan banatu zuten emanaldia, tartean bi etenaldirekin. Ikusleek, baina, euren eserlekuetatik altxatu ere egin barik itxaron zuten bi etenaldietan hurrengo tartea. Amodioa eta ezbeharra tartekatzen zituen istorioak arrapatu zituen seinale.\nTere Gonzalez Izaskun Murgia elkarte lirikoko burua da eta berak azaldu du aurtengoa orain arte egin duten zarzuelarik zailena izan dela. Emaitzarekin, baina, oso pozik dago: "Jantziak lan handia daukate eta musika ere konplikatua da. Gainera, aktore asko dira eta sartu-irten handia dago denbora guztian taula gainean. Hori guztia koordinatzea ez da batere erraza. Baina oso ondo joan da guztia". Eta horixe bera pentsatu zuten Amaia antzokira joandako 640 pertsonek. Txalo zaparrada handia jaso zuten-eta bukaeran.\nDatorren urtean zarzuelaren hamargarren urteurrena beteko dute eta zerbait berezia egin nahi dute. Tere Gonzalezek aurreratu digu zarzuela 'pikantea' izango dela


Botiken aurkako erreakzioak osasun txostenetan identifikatzen | begiradak | GAUR8\nDonostiako EHUko Donostiako Informatika Fakultateko irakasle eta ikerlaria\nBotiken aurkako erreakzioak osasun txostenetan identifikatzen\nEzagutza ahoz soilik transmititu izan ohi zen aspaldian, eta hori ongi dakigu euskaldunok. Badira milaka urte, ordea, ahozko transmisioaz gain, idatzizkoa ere badugula. Azken urteotan, gainera, ahoz zein idatziz jaso daitekeen ezagutza euskarri informatikoak baliatuz biltegiratzen da eta ordenagailu-sareetan edo hodeia erabiliz barreiatu.\nMedikuarengana joaten garenean ere, gure diagnosia ahoz ezagutzeaz gain, gehienetan gure osasunari buruzko informazioa euskarri elektronikoan jasotzen da, osasun txostenetan hain zuzen ere. Osasun txosten horietan ezagutza aberatsa dago jasota, eta hori automatikoki erauz daiteke, besteak beste, osasun arloko langileek informazio lortzeko behar duten denbora murriztu ahal izateko. Datu-meatzaritza erabil daiteke horretarako: testu multzoak kudeatu, automatikoki prozesatu, entitate interesgarrienak identifikatu eta horien arteko erlazio semantikoak ezagutu eta interpretatzeko.\nBiomedikuntzako literatura lengoaia naturalaren prozesamendua erabiliz aztertzen duen alorrean (BioLNP), besteak beste, botikekin egiten da lan. Drogen arteko elkarrekintza lantzen da, adibidez. Gaixo bati medikuak hainbat botika agintzen dizkionean, gerta liteke botika horien artean espero ez diren elkarri-eragiteak gertatzea. Elkarrekintzek botika horien xurgatzea atzeratu, murriztu edo areagotu egin dezakete. Interakzio horiek idatzizko testuetan automatikoki azter daitezke.\nBotiken Aurkako Erreakzioak (BAE) dira testuak analizatuaz azter daitekeen beste fenomeno oso garrantzitsu bat. BAEak ekiditea zaila da eta botika bat gaixotasun bat sendatzeko agintzen denean eta beste gaixotasun bat sortzen duenean gertatzen dira. BAEak maiz gertatzen dira eta osasun txostenetan dute isla. Jasota dauden BAEak aztertuta, besteak beste, ikasketa automatikoan oinarritutako sistemak gara daitezke, erlazio berriak automatikoki detektatu eta erakusteko.\nHorretarako, lehen urratsean osasun entitateak automatikoki identifikatzen dira, hala nola, gaixotasun izenak (sintomak barne) eta botika izenak (produktuen izenak eta substantziak). Irudian osasun arloko langileek eskuz etiketatutako BAE pare bat ikus daitezke. Kasu honetan gaixotasun izenek Grp_Enfermedad etiketa dute eta botikek Grp_Medicamento. Behin osagaiak testuan ezagutu direnean, horien artean BAE erlazio bat ote dagoen adierazi behar dute sistema informatikoek. Esan beharra dago, urrats hori dela zailena, ikasten duten sistemek botika-gaixotasun pare askoz ere gehiago topatuko baitituzte “tratamendua” adierazten, “aurkako erreakzioa” adierazten baino. Irudian “Beta-2 estimulantes” botika multzoa hartzearen testuinguruan, “angina” sortu zaio gaixoari eta horrek “isquemia severa” izan dezakeela adierazten du.\nOsakidetzako Galdakao-Usansolo eta Basurtuko Ospitaleak eta IXA taldea ari dira aspaldian BAEak ezagutzen gazteleraz idatzitako osasun txostenetan. Hori guztia, noski, gaixoaren pribatutasun eskubideak bermatuz. Lan handia dago aurretik eta hizkuntzaren tratamendu automatikoa erabiliz lantzeko atazak asko dira: diagnosia adierazten duten terminoak gaixotasunen nazioarteko sailkapenaren arabera automatikoki sailkatzea, gaixotasunen falta aztertzea eta abar. Hizkuntzaren tratamendua erabiliz, gaixoari ematen zaion arreta hobetzeko aukera anitz eta interesgarriak ditugu aurrean. •


Zein iritzi duzu Sakanako Mankomunitateaz? - Sakana - Guaixe.eus\nGuaixe 2019-11-08 09:03\nSakanako Mankomunitatearen egoitza Lakuntzan.\nIbarreko erakundeak sakandarren iritziak jasotzeko 10 galderez osatutako galdetegia osatu du eta hura erantzutera gonbidatu gaitu. Iritzi bilketa plan estrategikoaren baitan kokatzen da.\nDuela bi aste despeditu ziren Sakanako Mankomunitateko Plan Estrategikoko parte hartzeko saioak. Mank-eko kudeatzaile Itziar Iribarren Rekartek jakinarazi digunez, parte-hartzea polita izan da eta ekarpen ugari jaso dituzte. Hala ere, jakinik hainbat sakandar parte-hartze saioetara joaterik izan ez zutela, eta haien iritziak garrantzia dutela, ibarreko erakundeak bilera haietan banatutako galdetegia zabaltzea erabaki du. Horren bidez edozein adineko sakandarrek ibarrari eta Mank-i buruz duten iritzia emateko aukera izanen du.\nAipatu galdetegia Mank-en web gunean dago, www.sakana-mank.eus. Baina euskarri fisikoan jaso nahi duenak mank.sakana@gmail.com helbidera mezua idatz dezake, edo 948 464 867 telefonora hots egin dezake.\nSakanan bizitzeari buruzko galderak:\nZergatik bizi zara Sakanan?\nZeintzuk dira zure eguneroko zein noizbehinkako zaletasunak?\nZaletasun horiek, Sakanan egiteko modukoak dira?\nZeintzuk ezin dira egin eta zergatik?\nZerk sortzen dizkizu endredoak Sakanan? Zer ezin duzu egin?\nZerekin lotzen duzu Sakana? Zer da beste leku batzuekiko bereizten duena?\nMankomunitateari buruzko galderak:\nMankomunitateko jardunari dagokionez, zure ustez, zer mantendu beharko litzateke?\nZer indartu beharko luke?\nZer egin beharko luke desberdin?\nZer egiteari utzi beharko lioke?\nZure adina eta generoa?


puntuEUS, Egilea hemen ZUZEU\nNi.eus, pribatutasuna errespetatzen duen euskarazko e-mail zerbitzua, jaio da - Pertsonen arteko harreman digitaletan .EUS domeinua erabiltzea ahalbidetzen du Atzoko egunez, maiatzaren 17an, osp...\nNegozio eta proiektu txikiei digitalizatzen laguntzeko - Negozio eta proiektu txikiei digitalizatzen lagunduko die PuntuEUS Fundazioak. Jardueraren atea itxi behar izan dutenei digitalizatzeko b...\n.EUS domeinuaren egoera, Internet Euskal Herrian eta euskararen egoera Interneten - Hirugarren urtez jarraian euskarak Interneten duen presentzia aztertu du PuntuEUS Behatokiak. Behatokiak hiru alo...\n“Euskararen Interneteko egoeran eragiteko estrategiak behar dira”\nEuskararen Interneteko egoeran eragiteko estrategiak behar dira - Euskararen Interneteko egoeran eragiteko estrategiak behar direla azpimarratu du PuntuEUS Fundazioak Euskararen Interneteko erab...\nZatoz Euskarazko Interneten Eguna ospatzera! - Maiatzaren 17an, Nazioarteko Interneten Egunean, ospatuko du komunitateak Euskarazko Interneten Eguna, bigarren urtez jarraian. Eta, zu ere bertan ...\nNon dago emakumea ingurune digitalean? PuntuEUS Behatokiak euskararen osasun digitala neurtzen du. Horretarako 3 alor neurtzen ditu: .EUS domeinuaren egoera, Internetek Euskal Herrian duen presentz...\nTwitter.eus bada jada eta euskara ulertuko du laster\nTWITTER.EUS BADA JADA, ETA EUSKARA ULERTUKO DU LASTER ... PuntuEUS Fundazioaren eta Twitter-en arteko lankidetzaren ondorio dira aldaketak. Twitter.eus bada jada. Twitter sare sozialak salto ...\nMaiatzaren 1etik 10era bitartean erregistratzen den .EUS domeinu-izen bakoitzeko PuntuEUS Fundazioak 10 euro emango dizkio Seaskari. Horrela, PuntuEUS Fundazioak euskarak iparraldean duen presentz...\nMartxoaren 19an Urepelen abiatuko da Korrika eta hurrengo egunetan Euskal Herria zeharkatuko du. Hori dela-eta, PuntuEUS domeinuak ere bat egin du Korrikarekin eta martxoaren 19tik 31 bitartean...


Krisian galdurikoak - Bizigiro - Berria\nIñaki Zabaleta ikertzailea, txostenarekin. ARITZ LOIOLA / FOKU\nKrisiak gogor jo ditu hizkuntza gutxituetan lan egiten duten hedabideak eta kazetariak. Baina zenbatekoa izan da sarraskia? Zeintzuk izan dira kaltetuenak? Galdera horiei erantzuteko, ikerketa egin du EHUko kazetaritza fakultateko Heka taldeak.\n«Ekonomiaren krisiak eta digitalizazioak izan duten eraginaren balantzea egin nahi izan dugu», esan du Iñaki Zabaleta irakasleak. Ez dituzte «bi ahoko krisi» horren kausak aztertu nahi izan, baizik eta aldaketak, datuak aztertuta.\nSarraskirik handiena katalanezko eta euskarazko hedabide tradizionaletan —prentsa, irratia eta telebista— gertatu dela erakusten dute ikerketaren datuek: katalanak 146 hedabide tradizional galdu ditu; euskarak bederatzi galdu ditu. Noski, datuak interpretatzeko orduan kontuz ibiltzeko eskatu du Zabaletak: «Asko duenak asko dauka galtzeko ere». Hau da, komunikabide gehien zuten hizkuntzek galdu dute hedabide gehien.\nBaina galera ez da horrenbestekoa izan, kontuan hartu behar baita hedabide asko Interneteko bihurtu direla: bakarrik Interneten dabiltzan 80 irabazi ditu katalanak; euskarak, sei. «Transformazioa izan da», esan du. Kataluniako tokian tokiko telebisten kasua aipatu du Zabaletak: krisiarekin, publizitatea eta laguntza publikoak murriztu zirenez, asko Interneteko telebista bihurtu ziren. Ez da galera handirik egon, beraz, ikertzailearen arabera. «Komunikabide sistema osoa kontuan hartuta, Europako hamar hizkuntza hauek eutsi egin diote. Interneteko hedabideek leundu egin dute eragina».\nKaltea hedabide kopuruan baino gehiago, kazetari kopuruan gertatu da. Euskarak, esaterako, 69 kazetari galdu ditu. Nola azal daiteke sistemak, oro har, galera handirik pairatu ez izana, baina kazetarien %10,7 galtzea? «Sistemaren urteko diru bolumena jaitsi da. Komunikabideen aurrekontuak asko jaitsi dira, eta hedabideek errazera jo dute: lanpostuak gutxitu, gastua gutxitu». Hainbat hizkuntzatan igo egin da kazetari kopurua, baina kasu horietan aurretik kazetari defizit bat zutelako gertatu da.\nZabaletak nabarmendu duen beste datu bat: komunikabide publikoak dira galdu diren gehienak, ez pribatuak edo gizarte ekimenekoak. «Komunikabide pribatu eta sozialek hobeto eutsi diote krisiari eta digitalizazioari». Horrek irakaspen bat dakar etorkizunerako, ikertzailearen arabera: «Europako hizkuntza gutxituen sisteman, komunikabide publikoek euren egitura mantendu behar dute, baina, gero, komunikabide pribatu eta sozialak indartu behar dituzte erakundeek, horiek ari baitira hobekien moldatzen aldaketara». Izan ere, kudeaketa estrategia hobeak izan dituzte, Zabaletaren arabera.\nZabaletak nabarmendu du ikerketa ez dela bulego lana izan, baizik eta kilometro askotako jarduera. Herrialdeetara joan dira, eta hango hedabideetako arduradunekin elkartu dira. «Orpoz orpo eta autoz auto eginiko lana da, artisau ikerkuntza, ez Interneten datu batzuk bilatuta».\nSamien Avvir egunkariaren kasua nabarmendu du Zabaletak. Astean bostetan argitaratzen dute, asteartetik larunbatera. «25.000 hiztun dira, eta egunkari bat daukate. Beraz, katalanek, euskaldunok eta samiek dituzte egunkariak gaur».\nAzken hamarkadak utzi duen egoera aztertuta, datozen hamar urtera begirako aurreikuspena egin du ikertzaileak. «Hizkuntza gutxituen komunikabide sistemak egonkor daude. Hedabide tradizionalak funtsezkoak izango dira aurrerantzean ere, bai enpresa moduan, bai irakurle komunitatea mantentzeko orduan, Interneteko diru sarrerak ez baitira asko igoko». Interneteko harpidetzen alorra bai, hori indartuko da. «Datorren hamarkada hau trantsizioa izango da, eta inkognitaz betea». Adituak argi du: hedabide eredu tradizionalari eutsi behar zaio, eta, aldi berean, Internetekoa indartuz joan.\nEHUko Heka taldearen ikerketaz landa, hizkuntza gutxituetako gaiaz mintzatuko dira urriaren 20an, Nafarroa Oinez-en bezperan Altsasun egingo duten Txikiak handitzen topaketan.


Txikipedia:Jane Goodall - Wikipedia, entziklopedia askea.\n2 Goodallen lanaren garrantzia\n1934ko apirilaren 3a\nJane Goodall zientzialari, naturalista eta primatologo britainiar bat da, txinpantzeei buruz egindako ikerlanengatik ezaguna. Hainbat urte igaro ditu Afrikako ekialdean, Tanzanian(Gombe) zehazki, txinpanzeak ikertzen; haren lanak oso baliotsuak izan dira txinpantzeak ezagutzeko.\nLondresen jaio zen, 1934ko apirilaren 3an, familia apal batean. Txikia zenean, bere gurasoek Valerie Jane Morris Goodall izena jarri zioten baina famatua izaten hasi zenean izena aldatu egin zuen. Txikitatik izan zuen Afrikara bidaiatzeko gogoa, han animalien artean bizi ahal izateko eta horiei buruzko liburuak idazteko.\nBere ametsa bete ahal izateko, unibertsitatean ikasi beharrean, lanean hasi zen 18 urte zituela. Baina Keniako lagun batek gonbidatu zuenean, 1957an, 23 urte zituela, Keniara bidaiatu zuen eta Louis Leakey izeneko zientzialari ospetsu batentzat lanean hasi zen.\nGeroago, 1960an, kanpamentu batean bizitzen hasi zen Tanzanian, Tanganyika aintziraren ondoan; han, txinpantzeak aztertzen hasi zen haien ingurune naturalean. Hilabeteak behar izan zituen haien konfiantza irabazteko, baina haren pazientziak fruituak izan zituen.\n1964 urtean“,” Hugo van Lawick argazkilariarekin ezkondu zen eta seme bat eduki zuten 1967 urtean, Hugo Erik Louis. 7 urte ondoren, banandu egin ziren eta Tanzaniako parlametuko Derek Bryceson-ekin ezkondu zen, eta 1980 urtean Derek, minbizia dela eta hil egin zen.\nJainkoan sinesten zuen galdetu ziotenean hau erantzun zuen: Ez daukat ideiarik nor edo zer den Jainkoa. Botere espiritual handiago batean sinesten dut, natura. Edonor edo edozer baino handiagoa da. Niretzat nahikoa da.1º\nGoodallen lanaren garrantzia[aldatu | aldatu iturburu kodea]\nGoodallen lanari esker, asko handitu zen txinpantzeei buruzko ezagutza, eta haiei buruz zeuden ideia oker batzuk zuzendu ahal izan ziren. Adibidez, txinpantzeek janaria lortzeko erremintak erabiltzen dituztela ikusi zuen; ordura arte, zientzialarik uste zuten gizakiek bakarrik egiten zituztela erremintak.\nGainera, txinpantzeek bai haragia eta bai landareak ere jaten zituztela ikusi zuen, bai eta txinpantze bakoitzak bere nortasun berezia eta emozio desberdinak zituela ere.\nUrteak pasa zirenean, National Geographic-ek ikusi zuen neska honek egiten zuen lana, horregatik mundu mailan bere lana helarazteko zabaltzeko aukera eman zioten. Jendea oso harrituta gelditu zen ikustean 60 urte zeramatzala txinpanze arriskutsu batzuekin lan egitean.\nSari asko jaso ditu, horien artean, ezagunena J. Paul Getty Wildlife Conservation saria izan zen, 1984. urtean jasotakoa.\nEmakume honi esker, milioika lagun planetaren bizitzan kontserbazioak duen garrantzia ulertzen ari dira.\nBere bizitzari eta obrari buruzko "el viaje de Jane" dokumentalak "Best Green Film" saria irabazi du Berlingo GreenFilmFest jaialdian, eta 2012ko Oscar sarietarako hautagaien artean aukeratu zuten. Eta pelikuletaz aparte, 26 liburu ditu, adibidez, otra manera de vivir, la senda del hombre, los diez mandamientos, gracias a la vida… \n↑ (Gaztelaniaz) «National Geographic España - Web Oficial - Ciencia, naturaleza, historia y viajes» www.nationalgeographic.com.es Noiz kontsultatua: 2021-03-31.\n↑ «GREEN FILM – Rating system for sustainable film production» www.green.film Noiz kontsultatua: 2021-03-31.\nOrriaren azken aldaketa: 20 apirila 2021, 09:45.


Parte Zaharrean Bizi auzo elkartearen adierazpena Kijera gaztetxearen desalojoaren harira - Irutxuloko Hitza : Irutxuloko Hitza\nParte Zaharrean Bizi auzo elkartearen adierazpena Kijera gaztetxearen desalojoaren harira\nParte Zaharrean Bizi Auzo Elkartea\nBerriz ere esango dugu: Gure auzoan behar asko dira, auzo-bizitzarako ekipamenduak besteak beste. Auzoko eraikin publikoak auzotarroi zerbitzu publikoak emateko erabili behar dira. Kaialde eraikinak aisialdi, kultura eta heziketa ez formaleko jardueretarako erreferentziazko gune egonkorra behar du izan.\nGure auzoak ekipamenduak behar ditu, askotan esan dugu:\nEz dugu erreferentziazko gune egonkorrik auzo-bizitza bideratzeko eta auzogintza, kulturgintza eta heziketa ez formal zein informaleko jarduerak garatzeko. Auzoan eta inguruan badira, bai, kultur ekitaldiak eskaintzen dituzten antzokiak eta aretoak, baina ez auzotarrak elkartzeko eta elkarrekin ekin, egin eta egoteko gunerik. Auzo-bizitzak era guztietako espazioak behar ditu: bai kultur kontsumorako aretoak, baina baita sorkuntzarako guneak ere; bai hitzaldi-aretoak, baina baita gogoeta partekatu eta eztabaidatzeko tokiak ere; bai tutoretzapeko gune antolatuak, baina baita gune autogestionatuak ere…\nParte Zaharra degradazio-bidean sartzeko arriskuan da:\nAzken urteotan nabarmen hondatu da auzotarron bizi-kalitatea, auzo-bizitza itotzeko arriskuan Biztanleria galtzen ari da; etxebizitza asko hotel, pentsio edo apartamentu turistiko bihurtu dira; espazio publikoak jarduera komertzialetarako erabiltzen dira; zenbait eraikin publiko enpresa pribatuen esku utzi dira negozio-jarduerak garatzeko; betiko komertzio- eta taberna-eredua desagertzen ari da eta gainustiapen turistikora bideratutako komertzioak eta tabernak nagusitzen ari dira.\nAuzoa biziberritzeko neurri eraginkor eta urgenteak hartu behar dira, galbidean sar ez dadin, auzo bizia eta bizitzekoa izaten jarrai dezan, ez dadin bihurtu parke tematiko eta dekoratu apain. Berandu baino lehen jarri behar dira abian Parte Zaharrerako Plan Integralean aipatutako lan-ildoak gauzatzeko neurriak, jada, eraginkortasunez.\nAuzo-bizitzarako eta auzogintzarako ekipamenduak eta espazioak izatea ezinbestekoa izango da auzoa biziberritzeko.\nAuzoak bazituen eraikin publiko egokiak behar horiek asetzeko. Baina horietako batzuei bestelako erabilera eman zaie: negozio pribatuetara bideratu dira.\nBada eraikin bat berez eta legez halako beharretarako propio sortu zena, hau da, heziketa-, aisialdi- eta kultura-jardueretarako: Kaialde eraikinaz ari gara, Orixe Ikastolaren egoitza izan zenaz, gerora urte luzez itxita eta hondatzen utzi den horretaz.\nEraikin horrek historia luzea du, hainbat jaberen esku izan da, eta beti heziketa-, aisia- eta kultura-jardueretarako erabili izan da. Bere erregistro-deskribapenak argi uzten du zein den bere egitekoa: “Aisialdi eta kulturarako lokala da”.\nOrixe Ikastola izan zen eraikina azken hamarkadetan baliatu zuena. Orixe Ikastola bera izan zen eraikinaren azken-aurreko jabea. Auzoko ikastola hezkuntza-sare publikoan sartu zenean, eraikina Donostiako Udalaren jabetza izatera pasa zen. Honela agertzen da definituta Donostiako Udalaren Ondasunen Inbentarioan: Jabari eta zerbitzu publikoko ondasuna, Hezkuntza Sailari atxikia, irakaskuntza zerbitzuetarako.\nDuela 12 bat urte utzi zitzaion irakaskuntza-zerbitzua bertan emateari, Haur Hezkuntzako gelak Zuloagako eraikinera eraman zirenean. Eta Kaialdeko eraikina hutsik geratu zen, hondatzen, alferrik galtzen. Berez eta legez izan beharko lukeen heziketa-, aisia- edo kultura-jardueretarako erabilera izan gabe. Auzoan behar handia dugunean!\nEta 12 urte luze horietan hor ibili gara auzotarrok behar horiek asetzeko erreferentziazko toki egonkorrik gabe. Saiakerak eta ahaleginak egin ditugu, baina ez dute fruitu egonkorrik izan:\nPertsona eta kolektibo ugari aritu gara jarduerak antolatzen eta antolatu nahian. Zailtasun handia izan da toki egokia lortzea. Urte horietan zehar nabarmen baino nabarmenago geratu zaigu erreferentziazko toki egonkorraren beharra.\nBehin bitarteko irtenbide bat izan genuen, 2013-2105 bitartean, behar batzuetarako behinik behin. Bretxako Arraindegi eraikinean hiru lokal erabiltzeko aukera eman zitzaigun. Bertan Haur Txokoa, Gaztelekua eta bilera-gela izan genituen. Bizitasun handia izan zuen Haur Txokoak: gurasoek antolatuta eta autogestionatuta, dozenaka ume elkartzen ziren jolastera negu gorriko arratsaldeetan. Baina esan bezala, ez zuen luze iraun, 2015ean utzi behar izan genituen jarduera horiek Bretxako Arraindegi eraikina birmoldatzeko obrak hastear zirelako (2018aren amaiera arte hasi ez badira ere).\n2014an itxaropena piztu zitzaigun, bai baitzirudien Hezkuntza Saila eta Donostiako Udala akordioa egitekotan zirela, eta akordio horri esker Orixe ikastolaren egoitza izandako eraikina udalak berreskuratu eta auzoko eragileen esku jarriko zuela, auzogintza, kulturgintza eta heziketa ez formaleko jarduerak garatu ahal izateko. Auzo-etxea amesteari eta definitzeari ekin genion auzoko eragile eta auzotar askok. Baina ilusioak gutxi iraun zuen, Udal Batzan garai hartan oposizioan ziren-taldeek (EAJ, PSE eta PP) horren kontra egin baitzuten. Gure poza putzura joan zen.\n2018ko irailean zenbait auzotar Kaialde eraikinean sartu, gelak txukundu eta jarduerak antolatzen eta auzo-bizitzarako txokoak eskaintzen hasi ziren. Bertan hitzaldiak eta bilerak egin dira, mintegiak eta tailer iraunkorrak antolatu dira, haur txikien gurasoek haur-gunea autogestionatua sortu dute…\nOrain, Kaialdeko eraikina erabiltzen ari direnei Udalak idazki bat helarazi die. Jarduerak egiteari utz diezaiotela eskatzen die, eta eraikina berreskuratzeko espedienteari hasiera eman zaiola jakinarazi.\nEgoera honen aurrean Parte Zaharrean Bizi auzo elkarteak honako hauek adierazi nahi ditu:\nZerbitzu publikorako eraikinak horretarako erabili behar dira. Eta Kaialde eraikina heziketa-, aisialdi- eta kultura-jardueretarako propio sortutakoa izanda, halako jardueretarako erabili behar da.\nAgintari publikoen ardura da ondare publikoa zaintzea eta zerbitzu publikorako diren eraikinak horretarako erabiltzea, bai eta herritarren beharrei erantzutea, herritarren hitza entzutea eta haien ekimenak babestea ere.\nUtzikeria da zerbitzu publikorako eraikin bat 12 urtez hutsik egotea eta hondatzen uztea.\nArduragabekeria da eraikin hori abandonatuta uztea, erreferentziazko lokal egonkorrik ez izateagatik auzotarron behar asko asetu gabe dauden bitartean.\nParte Zaharrak badu eraikin hori ‘berreskuratzeko’ beharra; berez izan beharko lukeen erabilerarako berreskuratu, hain zuzen: heziketa-ez formala eta informala, aisialdia, kultura…\nErreferentziazko gure iraunkorra behar dugu auzoa biziberritzeko: auzo-bizitza sendotzeko, auzotarron elkarbizitza eta kohesioa indartzeko, auzogintza- eta kulturgintza-jarduerak garatzeko…\nEta oraingo korapiloari askabide eraikitzailea emateko eta Ikusirik oraindik ez dela definitu eraikin horren erabilera publikorako proiektu zehatzik, honako hau proposatzen diogu Udal Gobernuari:\nOrixe Ikastolaren egoitza izan zen Kaialde eraikin hori ‘berreskuratzeko’ espedientea eta ekimenak bertan behera utz ditzan.\nKaialde eraikinaren erabilera-eskubidea auzoko eragileen esku laga dezan, bertan heziketa ez formala zein informaleko eta auzogintza eta kulturgintzako jarduerak garatzen jarraitzeko.\n Haur Hezkuntzako gelak Kaialde eraikinean ziren; Lehen Hezkuntzakoak, berriz, Urgullen.\n Une horretan Udalak Eusko Jaurlaritzaren Hezkuntza Sailari laga zion erabilera-eskubidea hezkuntza-zerbitzua ematen jarraitzeko.\n Eraikin horri bestelako erabilera emango zaiola noizbait aipatu bada ere (hezkuntza jarduerak, adinekoentzako apartamentuak…) hitzetatik haratago ez da joan, orain arte ez da inoiz definitu eraikin horren erabilera publikorako proiektu zehatzik.\n Eraikina hezkuntzako zerbitzuak (Hastapeneko Lanbide Heziketa, Irale…) emateko behar zela argudiatuz. Behar omen ziren hezkuntza zerbitzu horietaz ez da berriz ere hitz egin.


Margarina edo gurina, hori da kontua | Revista - Part 4\nErosketa gida margarina edo gurina : gunero gosaltzeko\nGosaritan egunero hartzeko, txigorkiei oliba olio sorta bat jartzea da osasungarriena. Formula hori, ordea, ez zaio mundu guztiari gustatzen, eta, gainera, Gida hau margarina edo gurina hartzeko ohitura dutenentzat prestatu dugu. Horiei gomendatuko diegu margarina hauta dezatela, eta ez gurina, eta, ahal dela, light erakoa edo arina. Gantz saturatu gutxiago izaten dute, eta hori lagungarria izan daiteke mantenugai horietatik gehiegi jateak dakartzan patologiei aurre hartzeko. Hona hemen bi proposamen interesgarri: EROSKIren Sannia margarina arina eta Florarena, light erakoa.\nErrazioaren prezioa (13 g): 0,02 eta 0,07 euro artean.\nPotoaren prezioa (500 g eta 250 g): 1,10 eta 1,50 euro artean.\nAsteburuko gutizia egiteko\nNorberak daki ongien zer gustatzen zaion eta zer ez. Batzuetan, dena den, bat etorri ohi dira norberaren iritzia eta gehiengoarena. Aukeran jarriz gero, gehienek nahiago izango dugu gurinaren zaporea. Margarinak baino ahogozo hobea du, gantz gehiago dituelako, nahiz eta horrexegatik beragatik ez den hain osasungarria. Geure buruari opari bat egin nahi diogunean, La Asturiana etxeko betiko gurina edo EROSKIrena izan daitezke aukera onak.\nErrazioaren prezioa (13 g): 0,05 y 0,10 euro artean.\nBlokearen prezioa (250 g): 1,05 eta 1,95 euro artean.\nGurinak, labean sartzean, zapore biziagoa hartu ohi du margarinak baino, esne gantzaren eraginez. Hori dela eta, oso ohikoa izaten da gozogintzako hainbat errezetatan agertzea: bizkotxoak, hostopilak, pastak… Gainera, labean egindakoan kolore gorrixka erakargarria ematen die postreei. Batzuek, hala ere, nahiago izaten dute margarina erabili. Kasu horretan, light erakoa edo arina erabiltzen bada, kontuan hartu behar da horiek ur gehiago izaten dutela, eta horrek aldatu egin dezakeela emaitza; hori dela eta, errezetan erabiliko den gantza heren bat murriztea komeni da.\nErrazioaren prezioa (13 g): 0,05 eta 0,07 euro artean.\nBlokearen/potoaren prezioa (250 g): 1,05 eta 1,39 euro artean.\nFrantziako sukaldaritzan erruz erabiltzen dute gurina, Mediterraneo inguruko herrialdeetan oliba olioa adina. Guk ere proba egin nahi badugu eta errezetaren batean gurina edo margarina erabili nahi badugu, honako hau hartu beharko dugu kontuan. Olioa edo gantza hondatzen hasten den puntuari “ke puntua” esaten zaio. Elikagaiak frijitzeko, 130 eta 200 º C artean behar izaten dira, eta, beraz, hautatzen dugun gantzaren ke puntuak tenperatura horien gainetik egon behar du. Margarinek, jatetxeetan eta gozogintzan erabiltzeko berariaz prestatzen dituztenek izan ezik, 145 eta 155 ºC artean dute ke puntua, eta gurinak, berriz, 120 eta 149 ºC artean. Oliba olioak, aldiz, 190 eta 200 ºC artean dauka, eta horrexegatik da egokiagoa sukaldean erabiltzeko.\nMotaren arabera: Gurinaren zaporea margarinarena baino gustagarriagoa omen da, uste edo irudipen hedatu samarra da hori; eta prezioari dagokionez, garestiagoaren ospea du. Eta halaxe da egiaz. Margarina kilo batek 4,80 euro inguru balio du, eta gurin kilo batek 6,65 euro. Kalkulua errazioka eginda, margarina errazio batek 6 euro zentimo balio du eta gurin errazio batek 8.\nOngi kontserbatu. Bi elikagai horiek neurrian jatekoak dira, eta oso noizbehinka, baina, hala ere, etxerik gehienetako hozkailuetan egoten dira. Garrantzitsua da behar bezala eta modu seguruan kontserbatzea, gainerakoan zaborretara bota beharko baitugu ontzia bukatu baino lehen. Eta janaria botatzea dirua botatzea da. Zer egin hori ez gertatzeko? Sarri askotan, gurinaren edo margarinaren potoak (eta zer esanik ez bloke gisa datozenean) ez ditugu egoki tapatzen. Denborarekin, zapore arraroa hartzen du produktuak eta bota egiten dugu. Osagai hori errezetaren bat egiteko erabili nahi denean (gozoren bat edo plater gaziren bat), ohikoa izaten da marmeladaz edo azukrez zikinduta dauden guneak kentzen ibili beharra, batere hondarrik gabeko zatiak lortu arte. Hori saihesteko, bi poto edo bloke izatea da onena: bat gosaritarako eta bestea sukaldean erabiltzeko.\nMarka zuriak. Oso egokiak dira gastuak murriztu eta aurrezteko. Orain arte egin ditugu Erosketa Gida guztietan ikusi da marka zuriko produktuen prezioak demokratikoagoak direla ekoizlearen izena daramaten salgaienak baino. Gurina eta margarina erosteko orduan ere begi bistakoa da aldea. Gurinari dagokionez, marka zurikoaren errazio batek 6 zentimo balio du, batez beste, eta ekoizle izenarekin datorrenak 10 zentimo. Margarinaren kasuan, berriz, marka zuriko errazio batek 2 zentimo inguru balio du, eta ekoizlearen izena daramanak hiru halako: 6 zentimo. Kalkuluak eginda, lau laguneko familia batek, astean bitan margarinarekin gosalduta, 17 euro aurreztu ahalko ditu.


Soli-B-darioak: H Taldea-Rose Parks\nROSE PARKS (H TALDEA)\n(Maria Castilla, Sofia Perez eta Saioa Lauzirika)\nEstatu Batuetako 🌍 Eskubide Zibilen Aldeko Mugimenduko aktibistan parte hartu zuen. 1955eko abenduaren 1ean 📆 ez zion utzi bere eserlekua 💺 gizon zuri bati, autobusaren 🚍 atzealdean eseri behar zenean. Hau da, AEBetako hegoaldeko legeak 📜 ez zituen bete. Ekintza honen ondorioz kartzelatu 🏢 zuten.\nInkesta bat sortu dugu eta bertan bost galdera idatzi ditugu. Bost galdera horiek, gure ikaskideekin egin ditugu. Honako hauek izan dira:\n1. Zenbat neba-arreba dituzu?👫\n2. Zer ikasi nahi duzu?📝\n3. Non bizi nahi duzu?📍\n4. Zenbat seme-alaba izan nahi dituzu?👪\n5. Zure kolorik gustokoena? 💙💚💛💜\nJarduera honetan egindako inkestaren 📋 grafikoak 📊📉 egin ditugu.\nBesteen pentsaera 💭 berdina ez izateagatik, pertsona bat marginatu behar dugu?\nDebate baten ostean atera ditugun ondorioak honako hauek izan dira: besteen iritsiak errespetatu behar ditugu, ideologia desberdina 💫 izan arren.\nHau esanda kanta hau proposatzen dugu:🎤🎧\nHirurak lan asko egin 💼 dugu, baina hobetzeko hainbat gauza ditugu:\n-gutxiago hitz egin 💤 beharko genuen\n-ordena ezarri dugu, baina lana bizkortu beharko genuen.\nMARGINAZIOA EZ DA SOLUZIOA!!!!🚫\nGaur, arrazakeriaren historia lantzen aritu gara eta denbora lerro bat 🈩 egin dugu hainbat gertakizunekin.\nArrazakeria eta neoarrazakeriaren arteko desberdintasunak ikertu ditugu. Hauek dira atera ditugun ondorioak:\n- XIX. mendean hasi zen\n- Zuriak beltzen gainetik zeudela pentsatzen zutela\n-Hortik aurrera diskriminazioa sortu zen , gaur egun arte arrazakeri berria edo neoarrazakeria moduan ezagutzen dena.\nLan 📚 nahikoa egin dugu, hirurak batera arazoak konpondu ditugu eta lana aurrera eraman dugu.\nDISKRIMINAZIOA EZ DA SOLUZIOA!!! 💢\nFilm bat 📹 ikusi dugu, "Selma" 📺 eta galdera batzuk erantzun ditugu\nEz genuen egoera hau ezagutzen, baina uste dugu King-en jarraitzaileak jokaera egokia erabili zutela biolentzia ez zutelako erabili. Gaur eguneko egoera desberdina da, bozkatzeko ahalmena dute, hala ere, uste dugu arrazismoa gure artean jarraitzen duela.\n1908. urteari buruz lan bat egin dugu:\nMartxoak 8an, New Yorkeko Cotton fabrikako🚩 emakume langileak👩 matxinatu egin ziren soldata txarrak eta lan baldintza txarrak izateagaitik. Bonba bat💣 bota zizkieten eta izugarrizko sute bat sortu zen.\nEgun hartatik aurrera, kolore morea💜 egun horretako sinboloa bihurtu zen, josten ari ziren ehunetako kolorea baitzen.\n1910. urtean, Clara Zetkin👩 proposatu zuen martxoak 8a 📆 emakume langileen eguna bezala.\nBaina denbora nahikoa pasatu zen Nazio Batuetako batzar orokorrak onartu egin zutenerarte. Hortik aurrera, hiri gehienek ospatzen dute egun hori.\n1993an, nazio batuak onartu zuen emakumeenganako indarkeriaren kontrako deklarazioa.\nGaur lan bikaina egin dugu, hiruren artean gauzak adostu egin ditugulako.📙📘📗\nAGRESIOA EZ DA SOLUZIOA!! 💪\n1. OTOITZA 👐👼\n👓I see: abesti bat entzun dugu " mi casa es el mundo"\n💡I think: denok maitasuna behar dugula.\n💭 I wonder: Peace and love ✌💕\n"SIN DISTANCIAS NI BARRERAS"👫\n"EL AMOR ES MI BANDERA"🏁\n"TAKE A LOOK AT YOURSELF AND THEN MAKE A CHANGE" 🔧🔦🔨\n2. FILOSOFATZEN 💬\nGela guztiaren artean definizio batzuk zehaztu ditugu:\n👍Bien: La realidad que posee un valor positivo y por ello es estimable. Moralki ona den guztiz osatuta dagoena.\n👊Tolerancia: respeto a las ideas, creencias o practicas de los demas cuando son diferentes o contrarias a los propios.\n🌈Igualdad: condicion o circunstancia de tener una misma naturaleza, valor, forma… etc. Principio que reconoce la equiparación de todos los ciudadanos en derecgis y obligaciones.\n🐦Libertad: facultad y derecho de las personas para elegir de manera responsable su propia forma de actuar dentro de una sociedad.\nZer da voluntarioa 🏥 izatea? Gaur boluntariotza landu dugu eta gelakideen artean hainbat esanahi agertu dira:\nPersona👤 que realiza un trabajo sin conseguir bienes a cambio, por otro lado, consigue bienes morales\nBere denbora libre 🐦 behar dutenei laguntzen duena eta inolako zati materialik 💸 nahi ez duen pertsona, hau da, jokabide altruista duen banakoa da.\nEzeren truke zerbait egitera prestatzen den pertsona 👤.\nPersona👤 que se ofrece a hacer un trabajo 📦📂 u otra cosa no obligado.\nETORKIZUNARI 🔜 BURUZKO HAUSNARKETA 💭:\nKonturatu gara gero eta lan 💻 gehiago ➕ egiten ari garela eta oso gustura 😌 gaudela batera lan egiten.\n¡¡MI LIBERTAD 🔓 ACABA 🔚 DONDE📍 EMPIEZA LA TUYA 👉 !!\n1. JARDUERA 😜\nGaurko 📆 lehengo jardueran arrazismoaren 👳 kontra bi abesti 🔊 entzun ditugu eta horietako batetik esaldi hauekin geratu gara:\ny se olvidan de mirar al corazón 💘\nEsaldi hauek oso esanguratsuak 💬 dira, azalaren kolorea 👤 ez duelako inporta, eta horregatik ez dugu inor bakarrik utzi behar. Gure ustez, abesti 🎵 honek jendearen pentsaera aldatu dezake. Modu egokia da jendea kontzientziatzeko 💭.\nBigarren ✌ jarduera honetan mundua 🌍 hobetzeko zer egin dezakeGU landu dugu eta hau izan da planteatu diguten galderak ❔:\nWhat can we do to make the world 🌍 a better place?\nAurreiritziak baztertu 😓\nDakiguna zabaldu 👐\nLet someone shine 🌟\nCampaigns or demostrations in 📍 Durango/Bilbao/Basque Country\nKontzertu solidarioak 🎶 (ACNUR)\nMunduak 🌍 aldaketa bat behar du eta horretako denok gure aldetik zerbait jarri behar dugu. Hau da gure taldearen proposamena:\nZER ERAGIN DEZAKEGU?\nLudoteka 💡 bat egin. Bertan, LH-ko eta arraza guztietako umeak 👶 baloreak landuko dituzte, denok berdinak garela jakiteko eta inork ez baztertzeko. Horrela, txikiak direnetik balore honekin eta pentsatzeko 💭 modu egokiarekin haziko ✊ dira. Arratsaldeetan edo jantokiko jolastokian ludotekan bilduko dira lantzeko.


SGAE taldeak Batzar Orokorra egingo du uztailaren 30ean\nSGAE taldeak Batzar Orokorra egingo du uztailaren 30ean 08/uzt./2020\nErakundearen historian lehen aldiz, bazkide guztiek izango dute botoa emateko eskubidea\nBazkideen borondatearen mende jarriko dira 2019ko kontuak eta kudeaketa-txostena, Kultura Ministerioak eskatutako estatutu-aldaketak eta CISACek eskatutako erregelamendu-aldaketak\nAutore eta Argitaratzaileen Elkarte Nagusiko Zuzendaritza Batzordeak joan den ostiralean, uztailak 3, egindako bileran Batzar Orokorra uztailaren 30ean egitea erabaki zuen. Erakundearen historian lehen aldiz, bazkide guztiek, gaur egun 120.000 baino gehiagok, botoa emateko eskubidea izango dute. Parte-hartze mailak SGAEko errealitatearen ikuspegi anitza eta adierazgarria emango du, berorren esparru edo talde profesionalen oreka kontuan hartuta.\nErakundeak bazkideen borondatearen mende jarriko ditu aurreko ekitaldiko kontuak eta kudeaketa-txostena. Halaber, Kultura eta Kirol Ministerioak maiatzaren 25eko estatutuen onarpenean eskatutako aldaketak aintzat hartuko dira. Bide batez, erakundea eguneratzeari dagokionez Egile eta Konpositoreen Sozietateen Nazioarteko Konfederazioak (CISAC) eskatutako erregelamendu-aldaketei buruz ere erabakiko dute bazkideek.\nEstatutuen aldaketei dagokienez, helburua bazkideari malgutasun handiagoa ematea da, alegia, bere eskubideen kudeaketan eta bere obren erabilera ez-komertzialerako lizentziak ematean. Era berean, bazkideen baldintza-berdintasuna sustatu nahi da, beren obren bolumen administratua dena delakoa; aldaketek halaber, Batzar Nagusiak Zuzendaritza Batzordeari buruzko erabakiak hartzeko orduan duen boterea handitu nahi dute; eta erakundearen eskubideen banaketan eta baliabide ekonomikoen kontrolean eraginkortasuna areagotu nahi dute.\nBestalde, CISACek erakundearen barne-araudian eskatutako aldaketek telebistan emandako musikari dagozkion eskubideei eragiten diete. Beren banaketan ekitate handiagoa eta oreka hobea lortu nahi dute, bilketaren eta banatutako eskubideen arteko trazabilitatea optimizatuz, orain indarrean den poltsen banaketa berriak ahalbidetuko lukeena. Gardentasunaren, guztion onuraren eta eraginkortasunaren printzipioak aplikatuz, neurri horien helburua erakundearen funtzionamendua kudeaketa kolektiboaren nazioarteko arau eta estandarretara egokitzea da.\nZuzendaritza Batzordeak ekimen multzo hori onartu du eta Batzar Nagusiaren esku utzi ditu; beraz, orain SGAEko bazkideek berretsi beharko dituzte Batzar Nagusian, bere gobernu-organo gorenean, uztailaren 30ean. Erakundea eguneratzeko eta berritzeko beharrezkoa den lehen mugarria izango da, eta urriaren 22an administrazio organo guztietarako hauteskundeak egingo dituzte, prozesua bukatuz. Hala, SGAEk aurrera egin du gobernu arduradunak zehaztutako etapa berri batean, kudeaketaren eraginkortasunean, jardunbide egokietan, sozietate ahizpen konfiantza berreskuratzean eta Espainiar Estatuko eta Europako lege-esparruan ezarritako kudeaketa-estandarretan.


Milioika ikasle eta irakasleren datuak multinazionalen esku uzten ari da online irakaskuntza\nIkastetxe gehienetan Google eta Microsoften programak erabiltzen direla eta horrek ikasleen pribatutasuna urratzen duela salatu izan dute software librearen aldeko mugimenduek, baina arazoa biderkatu egin du online irakaskuntzak. Milioika datu pertsonal dira enpresa pribatuek kudeaturiko plataformetan uzten ari garenak eta Nafarroak dagoeneko plataforma propioa iragarri du.\n“Aste hauetan proposamen pila bat jaso ditugu, era guztietako gailuak eta aplikazioak saldu nahian, merkatua eta enpresa pribatuak gogor datoz eta ez dute aukera pasatzen utziko. Adi egon behar dugu”, ohartarazi digu Iñigo Beristain Bastidako irakasleak. Ez alferrik, plataforma, programa eta aplikazio digitalen erabilera bihurtu da hezkuntzaren eszenatoki berria, konfinamenduan.\nTeknologia konpainia handiek erakargarriak eta erabilerrazak diren hezkuntza paketeak eskaintzen dituzte (tartean Google Classroom paketea, edo arrakasta handia duen Chromebook gailua, Googleren programak baino ez dituena) eta asko dira amua irentsi dutenak. Google eta Microsoftek diote ez dituztela hortik eratorritako datuak erabiltzen edo saltzen, baina hori zalantzan jartzen duten ahotsak ugariak dira eta adibidez, Google salatua izan da, interes pribatuetarako ikasleen datuak erabiltzea leporatuta.\nGaurko erabiltzaileak, etorkizuneko bezeroak\nBig Dataren aroan, urrea balio duten datu pertsonalak multinazional hauen esku daude eta horien erabilera eta salerosketa da kezka: publizitate pertsonalizaturako tresna izan daitezke, baina baita aseguru etxeetarako informazio oso interesgarria ere, berdin bankuetarako eta bestelako negozioetarako. Ez hori bakarrik, konpainia teknologiko handiek, ikasleen artean programa hauekiko menpekotasuna elikatuz, etorkizuneko bezeroak sortzen ari direla kritikatzen du Hezkuntzan ere Librezale mugimenduak, ikasleak multinazionalen produktu bilakatuz.\nGurasoen kexuei erantzunez, Katalunian erabaki dute konpainia pribatuetatik at egongo den plataforma propioa sortzea ikaskuntza digitalerako. Nafarroako Gobernuak ere berdina iragarri du.


Tokiko merkataritzaren digitalizazioa eta iraunkortasuna bultzatzeko proiektuari buruzko bigarren informazio saioa\nHitzordua ekainaren 30ean izango da, 14:30ean, Izarra Centre eraikinean\nIndustria, Merkataritza eta Turismo Ministerioak merkatuak, hirigune komertzialak, merkataritza ez sedentarioa eta merkaturatzeko bide laburrak bultzatzeko ematen dituen diru-laguntzen onuradun da Ermuko Udala. Laguntza deialdia Berreskuratze, Eraldaketa eta Erresilientzia Planaren barruan dago eta Europar Batasunak (Next Generation EU) finantzatzen du.\nErmuak laguntza-lerro horretara aurkeztutako proiektuak tokiko merkataritzaren digitalizazioan eta jasangarritasunean laguntzeko zenbait jarduera biltzen ditu.\nEgingo diren ekimenen helburua da, epe laburrean, tokiko saltokien ikusgarritasuna eta garrantzia handitzea; epe ertainean, herritarren kontzientziazioa sustatzea eta aldiro edo sarritan erosteko ohiturak bultzatzea; eta, epe luzera, saltokiei eta saltokien atzean dauden pertsonei balioa ematea digitalizazioaren eta berrikuntzaren bidez.\nAzken helburua merkataritza modernoa, eguneratua eta teknologia berriek eta egungo egoerak dakartzaten erronkei aurre egiteko gaitua izatea da. Horretarako, proposatutako jardueren artean, prestakuntza-saioak eskaintzea, TicketBai sistema ezartzea edo bilketa-puntu adimendunak instalatzea daude, besteak beste.\nErmuko Udalak bigarren informazio-saio bat antolatu du proiektuaren aurrerapenen jarraipena egiteko. Bilera horretan, planteatutako jarduerak nola egiten ari diren azalduko da, eta tokiko merkataritzan lan egiten duten pertsona guztiek parte hartu ahal izango dute bertan.\nSaioa ekainaren 30ean izango da, osteguna, 14:30ean, Izarra Centreko laugarren solairuan. Aldez aurreko izen-ematea betetzea gomendatzen da esteka honetan.


Wunstorf-eko “Gernika” oroitarriaren inaugurazioaren balorazioa - EH Bildu Gernika\nHasiera » Herria » Wunstorf-eko “Gernika” oroitarriaren inaugurazioaren balorazioa\nWunstorf-eko “Gernika” oroitarriaren inaugurazioaren balorazioa\nDatorren ostiralean, irailak 8, Alemaniako Wunstorf herrian Gernikaren suntsiketaren 80. urtea gogora ekartzeko “Gernika” oroitarria inauguratzeko ekitaldia antolatu dute Alemaniako Defentsa Ministerioak eta Wunstorfeko Udalak. Oroitarria Wunstorf eta Neustadt herrien artean dagoen aerodromo militarrean jarriko dute, Gernika bonbardatu zuten Kondor legioko hegazkinak eta pilotuak bertatik irten zirela oroitzeko.\nUrte guzti hauetan aire-base militar horrek funtzionatzen jarraitu du eta gaur egun aktibo dago, OTAN-en hegazkinen zerbitzura. Basean bertan, bonbardaketan parte hartu zuten bezalako Junkers 52 hegazkinari buruzko museoa dago, haren balentriak kontatzen dituena, baina Gernikan, Euskal Herrian eta Espainian egindako sarraskietan edota hamarkada luzeak iraun zituen faxisten garaipenean izan zuen erantzukizuna aipatu gabe. Wunstorf herrian bertan, Boeckle izena duen kale bat dago oraindik, Kondor legioari bere izen ofiziala (Boeckle aire eskuadroia) ematen dion lehen mundu gerrako pilotuaren omenez. Gainera, ekitaldia ez dute Wunstorfeko herritarrek antolatu, militarrak baizik, eta ez da publikoa izango, eta base militarrera sartzeko gonbidapen ofiziala beharrezkoa izango da.\nGernikako bonbardaketa testuingurutik ateratzeko arriskua ikusten dugu ekitaldian, sarraskia izan zena iraganeko gerra bateko gertakari triste soil bihurtzeko. Gernikako bonbardaketa faxismoaren gerra-krimena da, eta bere oroimenak bakea, askatasuna, antimilitarismoa eta antifaxismoa aldarrikatzen ditu, hemen eta mundu osoan, iraganean eta gaur egun. Balore horiek nekez ordezka ditzake gaur egun inperialismoaren bermatzaile militarra den OTAN gerra-erakundeak. Egia, justizia eta erreparazioan oinarritutako oroimenaren ikurra da Gernika, eta ideia horiek bateraezinak dira iraganari begirada kritikorik gabeko ekitaldi batekin, Gernika eta base militarra bateraezinak diren moduan.\nGuzti honengatik, eta Wunstorfeko herriarekiko errespetu osoz, ekitaldiarekin bat ez gatozela eta ez dugula parte hartuko jakinarazi nahi dugu, beti ere memoria historikoa berreskuratzeko bidean gure laguntasun eta prestutasun osoa eskainiz, Gernika-Lumoko herriarekin batera.\nBukatzeko, Gernika-Lumoko Udal Gobernuaren jarrera ere aipatu nahi dugu. Wunstorfera joateko gonbidapen ofiziala Udaletxera aspaldi heldu zela badakigu, gobernuak ez dizkigu oraindik bere asmoak konfirmatu. Hainbat eskari egin arren, ez dizkigute ez gonbidapenik ez egitaraurik erakutsi. Joatekotan, nor joango den erabakita daukatela besterik ez dakigu. Haiek erabakita, guztion arteko hausnarketa eta eztabaidarako aukerarik eman gabe. Gure ustez, mota honetako ekitaldiek unean uneko Udal Gobernua gainditzen dute, Gernikako herri osoari eragiten baitiote, eta erantzun komunaren beharra ikusten dugu, hausnarketa partekatua izateko, Gernika-Lumoko herriaren izenean hartuko den erabakia delako.


Pribatutasun politika – Asti Leku Aldizkaria\nFitxategi horien erantzulea ASTI LEKU IKASTOLA bera da eta, horri dagokionez, hala nahi izanez gero, aipatu Legean aurreikusitako sarbide, zuzenketa, ezeztapen eta aurkaritza eskubideak balia ditzakezu; horretarako Grumete Diego, 19 48920 Portugalete helbidera eskaera bat bidali behar duzu NA edo nortasuna egiaztatzeko beste agiri batekin batera.\nProduktu eta zerbitzuen berri ematea. Estatistikaren ikuspegitik erabiltzaileen sarrerak ezagutzea.\nIndarrean dagoen legerian datu pertsonalak babesteari buruz, ASTI LEKU IKASTOLAk segurtasuna ziurtatzeko konpromisoa du. Ildo horri jarraiki, galerak, erabilera okerrak, aldaketak, baimenik gabeko sarrerak eta gainerako arriskuak saihesteko neurri teknikoak eta antolakuntzazkoak hartu ditu. Era berean, ondorengoaren berri eman nahi da: segurtasun mekanismoen artean pasahitzaren formula erabiltzen dela. Pasahitza erabiltzaileak eta ASTI LEKU IKASTOLAk besterik ez dakite.


Euskal AEko hotel-establezimenduetako bidaiari-sarrerak %12,7 gehitu ziren 2016\nESTABLEZIMENDU TURISTIKO HARTZAILEEN INKESTA. 2016ko urtarrila\nGaualdiak %15,0 gehitu dira aurreko urteko hil beraren aldean\n2016ko urtarrilean, 141.785 bidaiari-sarrera erregistratu ziren Euskal AEko hotel-establezimenduetan, aurreko urteko hil berean baino 16.001 gehiago, %12,7ko gehikuntza, Eustaten datuen arabera. Bidaiari-sarrerak %24,4 gehitu ziren Gipuzkoan, %12,1 Araban, %4,1 Bizkaian.\nGaualdiak, 2016ko urtarrilean, 252.143; aurreko urtekoan baino 32.901, %15,0 gehiago. Gaualdiek ere urte arteko bilakaera positiboa izan dute hiru lurraldeetan: Gipuzkoan %26,0, Araban %17,2, Bizkaian %6,1.\nEstatuko bidaiariak %13,0 gehitu dira aurreko urteko urtarrilaren aldean, atzerrikoak berdintsu, %12,0. Araban estatukoak %14,1 gehitu dira, atzerritarrak %3,8. Bizkaian estatukoak %4,1 gehitu eta atzerritarrak %4,0. Gipuzkoan estatukoak %25,0 gehitu, atzerritarrak %23,0.\nBatez besteko egonaldia, urtarrilean, 1,78 egun, 2015ekoan 1,74 zelarik. Araban lehengo urteko 1,73 egunetik aurtengo 1,80ra luzatu; Bizkaian 1,75etik 1,79ra luzatu; Gipuzkoan 1,74tik 1,76ra luzatu.\nPlazakako betetze-maila ehuneko 3,6 puntuz handitu da Euskal AE osoan, 2015eko urtarrileko %27,8tik aurtengo %31,4ra. Araban ehuneko 4,3 puntuz gehitu da, 2015eko urtarrileko %25,0tik aurtengo %29,3ra. Bizkaian ehuneko 0,7 puntuz gehitu da, 2015eko urtarrileko %28,2tik aurtengo %28,9ra. Gipuzkoan ehuneko 7,3 puntuz gehitu, 2015eko urtarrileko %28,7tik aurtengo %36,0ra.\nGelakako betetze-maila ehuneko 4,3 puntuz gehitu da Euskal AE osoan, %40,6ra. Araban ehuneko 6,3 puntuz gehitu, %39,6ra; Bizkaian 0,7z, %38,6ra; Gipuzkoan 8,3z, %43,7ra.\nHotel-okupaziorik handienak, plazaka, urtarrilean Donostian (%40,1), Arabako Errioxan (%39,3), Gipuzkoako kostaldean (%38,2).\nAsteko eguna aintzat hartuta, 2016ko urtarrilean, Euskal AE osoan, plazakako okupaziorik handiena (%40,9) aste-bukaeretan; %26,9 lanegunetan.\nLanda-ostatuetako sarrerak %28,5 gehitu dira eta gaualdiak %25,4 urtarrilean\nEuskal AEko landa-ostatuetan 4.511 bidaiari-sarrera erregistratu ziren urtarrilean, aurreko urteko hil beraren aldean %28,5 gehiago. Araban %37,0ko gehikuntza, Bizkaian %54,3, Gipuzkoan %14,6. 460 atzerritar sarrera izan genituen, %+94,1 aurreko urtekoen aldean eta sarrera guztien %10,2. Estatuko bidaiarien sarrerak %23,8 gehitu ziren.\nEuskal AEko landa-establezimenduetan urtarrilean 10.867 gaualdi erregistratu ziren, aurreko urteko hil beraren aldean %+25,4. Araban %27,2ko gehikuntza, Bizkaian %34,2koa; Gipuzkoan %20,4koa.\nPlazakako betetze-maila, %10,2, ehuneko 2,2 puntu gehiago 2015eko urtarrilean baino. Araban ehuneko 2,0 puntu gehiago, betetze-maila %10,4. Bizkaian betetze-maila %9,4, ehuneko 2,5 puntu gehiago 2015eko urtarrilaren aldean; Gipuzkoan 2,1 puntu gehiago, %10,6.\nBidaiariko batez besteko egonaldia laburtu egin da Euskal AE osoan, 2015eko urtarrilaren aldean: duela urtebete 2,47 egun; aurtengoan 2,41.


G7: Potreten martxarako deia – Bizi !\nOstiraleko Artikuluak: 2019ko uztailaren 26ko hautua!\nIgandean, agorrilaren 25ean, 10:00etan, Baionako erdigune zaharrean\nAlternatiba, ANV-COP21 eta Bizi mugimenduek antolatzen dute klimaren eta justizia sozialaren aldeko «Potretetn martxa» igandean, agorrilaren 25ean, 10:00etan Baionako erdigune zaharrean, Biarritzen iraganen den G7aren karietara.\nKlima eta justizia sozialari buruzko solas eder eta handiekin koherentzia duten politikak nahi dituzten, bai eta ere bortizkeriarik gabe soilik mobilizatzeko prest diren pertsona guziei martxa honetan parte hartzeko deia luzatzen diegu. Martxa hori joanen da 10:30etan Baionako erdigune zaharrean iraganen den prentsa aitzineko erraldoi bateruntz, gunea 10:00etan publikoki zehaztua izanen delarik (segitu #DécrochonsMacron traol-hitza edo adi egon goiz horretan erdigune zaharrean zabalduak izanen diren mezuei).\nLaguntzaileei deia: milesker izen emaite orri honen osatzea.\nPrentsa aitzineko hortan parte hartuko dute klima mugimenduko hainbat pertsonalitate eta adituk, eta bere gai nagusia izanen da: “Klima, justizia soziala: Macron-ek amore ematen du, deslotu dezagun!”. Prentsa aitzinekoak Macron lehendakariaren egiazko klima bilana eginen du. Haren helburua, trantsizio ekologiko eta sozialaren arloan, frantses gobernuak daraman politika errealaren, eta, 2050eko ber gobernuak bere buruari omen finkatzen dizkion helburuen edo Pariseko Akordioaren artean den tartea nazioarteko prentsari argi uztea izanen da. Emmanuel Macron-en “Make our planet great again” bezalako nazioarteko solas ederren eta bere gobernuaren eguneroko ekintza zehatzen artean, arroila animale bat bada. Galdegiten diogu segidan arroila horren betetzea.\nEstatu mailako hainbat herri enblematikoetan deslotuak izan diren Macron lehendakariaren hainbat potreta ofizial prentsa aitzineko horren karietara berriz agertuko dira. Poliziak eta jendarmeriak potreta horiek azkarki xekatzen dituztenez, galdegiten dugu nahiant guziei nahasbideak ekartzen lagundu gaitzaten, egun horretan, zuen etxeko koadro bat ekarriz, aitzinetik paketatua, edozoin izanikan ere haren irudia.Ibili Baionako erdigune zaharrean kuadro paketatu hori beso azpian eta etorri prentsa aitzinekoaren gunera, azken honen gunea publiko bilakatu bezain laster.\nPotreten martxa honetan parte hartzeko baitezpadakoa da bisaia agerian eta %100 bortizkeriarik gabeko moldean egitea, edozoin izanikan ere poliziaren jarrera. Milesker zuen parte hartzeaz, sustenguaz eta inplikatzeaz politika klimatikoen arloan aldaketa masibo eta berehalakoak fermuki eskatzeko.


Eguneratze automatikoak kudeatzea | Consumer\nEguneratze automatikoak kudeatzea\nOrdenagailuko programak Internetetik eguneratzea kontrolatzea komeni den prozesua da\nIrudia: Roberto García\nSoftware-enpresa guztiek eguneratzea gomendatzen dute Saretik aldizka, programa informatikoak erabiltzailearen ordenagailuaren mahaigainean exekutatuak. Horrela, taldeak egonkortasun handiagoa izango du. Eguneratzeek funtzionalitate berriak dituzte, lehendik daudenak hobetu eta zuzentzen dituzte zuloak segurtasuneko . Hala ere, programak dituen ordenagailua erabateko eguneratzea makina motel eta baldar bihur daiteke; beraz, komeni da horiek kudeatzea, aldi berean gerta ez daitezen.\nErabiltzaileei ohartaraztea eguneratzeek\nprogramak begien bistakoak dira; izan ere, software-fabrikatzaile batzuk ez dira arduratzen bat gertatzen denean jakinarazteaz. Honek\nSaretik deskargatu eta lehendik dagoen kodean sartzen da. Hala ere, abantaila izan arren,\ntormentua, egin gabeko eguneratzeak askotarikoak eta ohikoak badira:\nantibirusa, sistema eragilea, multimedia-erreproduzitzailea,\nsuebaki-horma, testu- edo irudi-editorea… Elkartzen badira\ndenak, ezin da lan egin.\nEguneratzeak kudeatzeko barne-prozesuak aktibatzen direnean, sistemaren funtzionamendu orokorra murrizten da\nErabiltzaile askok badituzte instalatutako aplikazioak,\nhainbat arrazoi, ez dute erabiltzen. Horiek lekua hartzen dute disko gogorrean eta baliabideak ordenagailuaren prozesadorean, eta horrek sistemaren funtzionamendu orokorra murrizten du eguneratzeak eta kudeaketarako barne-prozesuak aktibatzen direnean. Ordenagailuaren mahaigainetik programaren Sareko orriarekin harremanetan jartzen den software batean oinarritzen da berrikuntza, hurrengo eguneratzea noiz izango den jakiteko eta ahalik eta lasterren deskargatzeko. Oso metodo erabilgarria da erabiltzen diren aplikazioetarako, baina oztopatu egiten du erabiltzen ez diren sistemei eragiten dienean, ez baitu funtzionatzen uzten eta baliabideak kontsumitzen baititu.\nIrtenbiderik egokiena instalatutako programetatik oraindik erabilgarriak edo maiz erabiltzen direnak eta gelditzen ez direnak aztertzea da.\nondorioa, ezabatzea eta sistema askatzea. Horretarako\namaitu, TuneUp programa oso lagungarria da, erabiltzaileak erabakitzen duenaren arabera ordenagailua abiarazteko beharrezkoak ez diren sistemak ezabatzen baititu. 39,95 euro balio du, baina 30 eguneko probaldia egin daiteke.\nKudeaketa automatikoa ala eskuzkoa?\nSmartphone bateko sistema eragileak (telefonoak)\nadimendunak) iPhonea edo Androidekin funtzionatzen duten beste batzuk, adibidez, eguneratze-programak dituen aplikazio-denda propioa dute. Beraz,\nhainbat funtzionaltasunek moteldu egin dezakete funtzionamendua, eguneratze masiboa dela eta.\nBerritzeak zentralizatzen dituzten, kudeaketa erosoagoa egiten duten eta\naparatuaren funtzionamendua hobetzen dute. Ordenagailuetan,\naldaketa, prozesu hori konplexuagoa da, gehiago baitira\ninstalatutako aplikazioak. Komeni da konfiguratzea\neskuz soilik eguneratu ahal izateko, eta erabiltzaileak\nLinuxen ez bezala, Windowsen eta Mac OS X-en sistemaren eguneratzeek hirugarrenek diseinatutako aplikazioak baztertzen dituzte\nGNU/Linux sistema eragilean, arazo hori konponduta dago\nPackage Manager, paketeak kudeatzeko programa\naplikazioak. Debian eta Ubuntu bezalako banaketetan dabil.\nFitxategi-gordetegiak honetarako erabiltzen ditu:\nkudeaketa eta eguneratzea, ingurune grafiko erraz baten bidez\nsisteman instalatutako pakete guztiak eta beste batzuk baino gehiago\nabian jartzeko prest egotea.\nWindows XP eta Windows Vista sistema eragileak, berriz,\neguneratzeen kudeatzaile bat dute, eta oso erabilgarria da honetarako:\nsistema eragilea egunean izatea, baina denak kanpoan uztea\nordenagailuan instalatutako hirugarrenen aplikazioak. Norentzat\nkonpondu, hainbat proposamenek kudeatzen dute\nWindowsetik kanpoko programak erraz eguneratzea.\nWindows-erako zenbait programa erabilgarri\n(Software Updates Monitor) doako aplikazioa da instalatutako softwarea automatikoki detektatzeko metodo bat duten Windows sistema eragileetarako, eguneratzeak edo adabakiak bilatzeko. Konfigurazio-parametroen artean, erabiltzaileek beta bertsio bat (probetan) edo azken bertsioak soilik eguneratu nahi dituzten aukera dezakete. Erabiltzaileak automatikoki berritzea nahi duen aplikazioak ere hauta daitezke.\nSUMok ez du softwarea eguneratzen, baizik eta\njakinarazi eguneratzea posible denean eta erabiltzaileari\nbertsio berria deskargatu eta instalatzeko Interneteko helbidea, gaztelaniaz ere bai.\neguneratzeen bilatzaile gisa definitzen da, programa ugari gordetzen baititu datu-basean bertsio berriak kontrolatzeko. Bil itzazu aplikazio komertzial ezagunenetatik hasi eta korronte txikieneko freeware eta shareware programetaraino.\nUpdateStar-ek ere ez du instalatzen lehenespenez eguneratzea,\nbertsio berri bat deskargatzeko prest dagoenean, erabiltzaileari jakinarazten dio. Bilaketa zein unetan egingo den konfiguratzeko eta automatikoki eguneratu nahi diren aplikazioak zerrenda batean gehitzeko aukera ematen du.\nDoako bertsio bat eta Premium bertsio bat bereizten ditu. Bertsio horrek 20 aldiz handitzen du eguneratzeen eskaintza, eta 40 programa baino gehiago biltzen ditu ordenagailuaren segurtasuna optimizatzeko eta hobetzeko. Fitxategiak bilatu eta ezabatzeko tresnak ere baditu\nzaharkituak. Windows XP sistema eragilerako eta\nWindows Vista. Urteko harpidetzaren kostua 24,90 eurokoa da\nlehen urtea eta 14,90 euro bigarren urtetik aurrera.\nUpdate Checker doako aplikazio txiki bat da\nWindows sistema eragilea, 98 bertsiotik Vistara. Instalatutako aplikazioen bertsio berriak aurkitzeko balio du, eta, fitxategi exekutagarri bakarra badu ere, ordenagailuak Microsoft .NET Framework 2.0 kode-paketea izan behar du. Zerbitzuak aplikazioak berrikusten ditu eta eguneratu behar direla jakinarazten du.\nWindows-erako doako kode irekiko kudeatzaile txiki bat da, eta\neguneratze-fitxategietako informazioa bildu eta kasu hauetan abisatzen du:\nbertsio berria eskuragarri dago. Horretarako, erabili FileHippo-ren datu-basea. Beste kudeatzaileekiko aldea da erabiltzaileak disko gogorreko karpeta batean, CD batean edo USB memoriaren giltza batean gorde behar dituela kudeatu nahi dituen programen instalatzaile guztiak. Hainbat ordenagailutan instalatutako aplikazioen biltegi komun bat dutenentzat gomendatzen da.\nMac OS X-erako eguneratzeak\nMac OS X “Leopard” sistema eragilearen azken bertsioa berriez ohartarazten duen software-eguneratzaile bat du sistema eragilearen eta aplikazioen eguneratzeak Apple-k garatu eta kontrolatzen ditu, hala nola iLife, iWork edo iTunes. Hala ere, tresna horrek ez ditu kudeatzen hirugarrenak.\nIrtenbide bat Application Update da (zuzeneko sarbidea), ordenagailuan instalatutako aplikazioen artean dauden eguneratze guztiak bilatzen dituen doako widget bat. Horretarako, erabili Versiontracker.com aplikazio-orrialdeko datu-basea eta erkatu bertsio berriak barruan detektatutakoekin Mac Os X-ko aplikazioen karpetatik.\nMac logiziala Update doako beste irtenbide bat da, baina dohaintzak onartzen ditu. Bai aplikazioak kudeatzeko menu-barran instalatzen du instalatuak, erabiltzaileak esku hartu beharrik gabe.\naplikazioak eguneratzeak ordenador-eu programas-eu Windowsen


Amurko poni - Wikipedia, entziklopedia askea.\nAmourko ponia, edo Mantxuriako ponia, (errusieraz: Amurskaya), egun desagerturik dagoen eta jatorria Txinako Mantxurian zeukan bertako zaldi arraza bat izan zen. Izenak adierazten duenez zaldi hauen jatorria Amur ibaiaren inguruan kokatzen zen. Tamaina eta ezaugarriengatik ponien sailkapen taldean sartzen zen.\nArraza hau Errusia aldeko Siberiako kosakoen artean oso zabalduta egon zen. 1986. urtean arrazaren azken abelburuak, Heilongjiang-ko zalditegian, nahiko nahastuak zeuden jada beste arrazekin.\nZaldi txiki hauek oso ospetsuak ziren iraupen handiko abereak zirelako. Arraza ezaguna egin zen Amurko poni batek egindako balentriagatik. Serko izeneko aberea izan zen, eta Dimitri Pechkov militar errusiarra bere zalduna.\nSerko zaldiaren lasterketa harrigarriaAldatu\nSerko zaldi ospetsua bere zaldunarekin\nAmur arrazako Serko zaldia lasterketa ikusgarri baten protagonista izan zen Dimitri Pechkov bere zaldun kosakorekin. 1889. urtean Dimitri Pechkovek, bere poni amurskian zaldun, 9.000 kilometroko bidaia egin zuen 193 egunetan 1889.en urtearen amaieratik 1890. maiatzera, Amur alboko Blagoveshchensktik San Petersburgoko Tsarraren epaitegira joateko. . 193 egun erabili zituen halako tarte luzea egiteko.\nSakontzeko, irakurri: «Serko»\nMultimedia: Amurski horse\nAzken aldaketa 13 abendua 2019(e)an, 11:33(e)tan\nOrriaren azken aldaketa: 13 abendua 2019, 11:33.


Bera Bera Gros eta Donosti Dolphinsentzat azken garaipenak - Federación Guipuzcoana de Baloncesto\nSenior mailako bi partidak azken minutuetan erabaki dira\nJosean Gaska Kiroldegian jokatu diren Finalen Finalaren amaiera senior mailako bi finalek eman die. Lehenik neskak izan dira lehiatzen, non Bera Bera Grosek eta Antigua Luberri KEk ikuskizun bikaina eskeini dute, eta azkenean titulua lehenengoentzat izan zen 46-39ko emaitzarekin. Azken partidan, donostiako Donosti Dolphins ere nagusitu zen Ointxeren aurka 70-81eko emaitzarekin, hau ere azken minutuetan erabaki zelarik.\nBera Bera Grosek ongi ekin dio partidari, intentsitate handiz, eta berehala 8-0 aurreratu da markagailuan, lehen sei minutuen ondoren. Antigua Luberri KEk hasierako urduritasunak atzean utzi, eta balioa ongi mugitzen hasi denean hasi da jokatzen, eta horrela heldu dira lehen puntuak. Euren lehen puntuekin ere heldu dira defentsako estutasunak aurkariekiko, eta azken minutuetan soilik bi puntu jasota, lehen laurdenaren amaierara 10-9ko emaitzarekin heldu dira. Bi taldeek defentsako intentsitatea mantentzea lortu dute, eta atsedenaldira 16-17ko emaitzarekin heldu dira, oraingoan Luberri aurretik zela.\nBigarren zati hasieran, partida berdindurik joan da, eta bi taldeetako inor ez da gai izan partida apurtzeko. Bera Berak zelaian zehar korrika egiteko aukera izan du, eta hori egin duenean, lau puntuko abantaila lortu dute. Azken laurdenean, ordea, saskiratzeak txandakatuz joan dira, eta inork ezin izan du partida apurtu. Euren esperientziaz baliatzen saiatu dira Luberritarrak, baina Bera Beraren defentsa sendoa zen, eta horrela mantendu da azken minutuetan, azkenean garaipena lortuz 46-39ko emaitzarekin.\nSenior nesken estatistikak\nBigarren partidaren hasiera, intentsitate eta erritmo altukoa izan da, non bi taldeek saskiratzeko arazorik ez duten izan. Baloia ongi mugitzea lortu dute bi taldeek, eta horri esker, saskiratze errazak lortu dituzte, lehen hamar minutuen ondoren, 16-25eko emaitzarekin. Arrasatearrek erritmoa jaistea lortu dute, eta horrekin batera, partidan sartzea lortu dute, nahiz eta lehenagotik donostiarrek aldeak hamalau puntutara igo dituzten (17-31).Jarraian, defentsa estututa, aldea zortzi puntutara jaitsi dute, eta atsedenaldira 29-37ko emaitzarekin heldu dira..\nBigarren zatian, talde lehiakorra ipini du Ointxek, eta horri esker, partida berdindu, eta aurretik ipintzea ere lortu dute. Donostiarrek, erritmoa aldatu, eta partidaren tentsia igo da, bi taldeetako inork erritmoa kontrolatu ezin zuelarik. Horrela, partida berdintsua izan da, non bi taldeek galtzeko beldur handia izan duten. Azken bi minutuetara partida berdindua heldu da, eta bertan, kanpoko jaurtiketei esker, donostiarrek partida apurtzea lortu dute, bi hiruko jarraian saskiratuz. Horrela, abantaila hamar puntuz goitik ipini dute, eta azkenean 70-81eko emaitzarekin nagusitu dira Donosti Dolphinseko jokalariak.\nSenior mutilen finaleko estatistikak\nEmakumezkoak finalen finala gaska Gizonezkoak Saski Gipuzkoa Seniorrak


Dadukou Barrutia - Wikipedia, entziklopedia askea.\nDadukou Barrutia (大渡口区 txinera sinplifikatuz) (Dàdùkǒu Qū pinyineraz), Chongqing osatzen duten barrutietako bat da. 2006ko erroldaren arabera, 220.000 biztanle bizi ziren 103 kilometro koadroko azaleran, hortaz, barrutiaren dentsitatea 2.136 biztanle/km2 da.\nDadukou barrutia, Chongqingeko hirigunearen hego-mendebaldean dago, Yangtze ibaiaren iparraldean.\nBarrutiaren mugak honakoak dira: Jiulongpo Barrutia iparralde eta mendebaldean, Banan Barrutia ekialdean, eta Jiangjin Barrutia hegoldean.\nBarrutiaren ekialdean, Yangtze ibaiaren uretan, Chongqingeko portuaren siderurgia lantegietako kaiak daude.\n(Txineraz) Dadukou barrutiko gobernuaren webgunea.\nMultimedia: Dadukou District\nOrriaren azken aldaketa: 10 otsaila 2021, 09:06.


AICk eta Tecnaliak leku zabalagoa duen ibilgailu elektrikoa diseinatu dute - SPRI\nAICk eta Tecnaliak leku zabalagoa duen ibilgailu elektrikoa diseinatu dute\nIbilgailuak motorra aurreko bi gurpiletan kokatzen du\nDiseinuaren helburua ibilgailuaren barruan leku zabalagoa lortzea da\nAIC-Automotive Intelligence Center automobilgintzako berrikuntza zentroak eta Tecnalia korporazioak motorra aurreko bi gurpiletan kokatu eta barrualdean leku zabalagoa duen ibilgailu elektrikoaren diseinua aurkeztu dute.\nIbilgailuaren barruan leku zabalagoa lortzea xede duen diseinu hau urriaren 13an aurkeztu zen, eta Eunice europar proiektuaren barruan garatu da.\nGaur egun, ibilgailu elektrikoetan, konbustioko motorraren tarte berbera erabiltzen da eragingailu elektrikoa instalatzeko, eta osagaien kokapen honek ez dio behar besteko probetxurik ateratzen motor elektrikoak duen abantailarik nagusienetako bati, hots, potentzia-dentsitate handiari.\nGurpil gaineko motor honen helburua, ibilgailu elektrikoaren egungo kontzeptua birdiseinatzeko oinarriak finkatzea da, gidatzea erraztuz, fabrikatzaileei askatasun handiagoa eskainiz eta espazioaren aprobetxamendu egokia lortuz. Gainera, ibilgailu konbentzionalei nahiz Smart Cities deritzenen etorkizuneko premiei egokitutako ibilgailuen kontzeptu apurtzaileagoei aplika dakieke.\nIbilgailu elektrikoaren premietara egokitutako gurpil gaineko motor osoa diseinatu, garatu eta balioztatazeko, 13 bazkidek azken lau urteotan aurrera atera duten Eunide europar proiektuaren emaitza da oraingo teknologia hau, eta arrakasta osoz gainditu ditu muturreko erabilpen-egoeretan, paseoan nahiz erosotasuna neurtzeko egin zaizkion estres termikoaren gaineko proba guztiak.


GTA mutilak jokoak - play free joko - joko on\nGTA mutilak jokoak\nfree online jokoa GTA bat erreproduzitzeko, ez duzu kontsola bat edo indartsu ordenagailu bat. Gure joko produktuak berehala abenturazale ekintza murgiltzen dira eta arriskua, arrisku, jazarpen eta intriga zaporea aurkitu uzten. Let makinak sua, oihartzun pistolak txu eta abesteko bat kirrinkariak auto pneumatikoak. Chase ez da gelditzen eta gidariak dira beti berriro gurpila atzean salto pedal bultza metal solairuan prest. Benetan distiratsua jokoak, dinamikoa da hori maite du, eta musika aldarte gehitzen.\nGames GTA Jokoak kategoriaren arabera:\nOnena GTA mutilak jokoak\nGTA taxi ezkutuko alfabeto\nCar lapurrak 3\nGTA - flash istorioa\nAutoak Lapurra - GTA Clone\nGangsta Munduko ez da nahikoa\nGreat Car Lapurra\nBank poliziaren aurka lapurrak\nAutoa Lapurrak Mania\nCarbon: Automobile lapurreta 3\nBankuaren Lapurreta Escape\nJust shunt Up eta Drive 2\nRacing Gta Autoak\nGTA: Hiri Guerra\nGTA: desegitea Asians\nGangster en Ihes\nGTA gure webgunean dohainik jokoak - mutil guztien benetako plazer bat da\nGames Online Guztiak GTA mutilak jokoak\nZure Joko guztien gogoko GTA\npartidak GTA (Grand Theft Afto) serie bat kriminal, voruyuschim autoak bihurtzen zara, bankuak lapurtzen ere. Hasiera batean, zure pertsonaia ez da delitua boss bat, eta bakarrik zure ekintzei sustatzearen gangster ibilbidean arrakasta araberakoa izango da. Batzuetan joko horiek heroi bat hasibe gangster mafiosoak zereginak esleitu duten bezala erakusteko. Edo nola lortu zuen arazoak sartu nork bere adiskideak traizio, edo bere etsai bakarrik utzi, pentsamendu azkenik egin heroiaren kanpoan lortu tipo bat, baina bere indarra berreskuratu eta hasiko delincuentes mendekatzeko duela dirudi. GTA partidak hiri birtual doako sarbidea ematen, eta haiek ere askatasunez & ndash zaituen; Arlo ezberdinetan bisitatu ahal izango duzu, pertsona elkarreragin, eta are gehiago, tokiko irratia autoan entzuteko. Joko horiek, han bertan, zeregin egiteko sekuentzia argirik, eta zuk eraso ala lapurreta batekin zibilak edo lapurretan kirol garestia autoak kaleetan berez erabakitzen duzu.\nmutilen jokoak asko free online GTA sinplifikatu eskaintza bertsioak. Osoa fun honen bertsio For denbora asko eskatzen du misio eta pertsonaia garapen pasatzeko, eta mini-joko bat jokatzeko eta lursailaren oinarriak printzipio bera erabiltzen du, baina lana nahiko azkar egin daiteke, mafiosoen munduan murgilduta, nahiz eta beren ikasketak edo lan emaitzari eusteko zehar. Hau mini-joko heroi geldotasunak preso bat izan daiteke: etzanda zuela behean, baina biolentzia ez du atsedenik & ndash egiten dute; Armak, lapurreta emateko lana berehala hartzen zuen, hartzen desmuntatzeko Mafia. Edo ez boy ohitu hiri handira nahi duen gazte jokatzeko moduan. Laguna horrek, koadrila & ndash posizio larriak okupatzen ari da lagundurik; bere ardura zeregin desberdinak ematen zuen, bere eskumenen hazkundea lagunduz.\nGTA jokoak online baimendu behar dituzu hiriko birtual bat hortxe makina zaren joan. Hemen heroiak erraza da Ferrari bat lapurtzen eta gidatzeko kaleetan abiadura handiz, errepidea arauak hautsi eta are behera oinezkoak joka. Hala nola, arduragabekeria lotuta gidari polizia askotan eta are irekitzen sute hura pistolak, baina berak gidatzen off ahal bada Segurtasun distantzia bat, amaiera bilatzea da. GTA mutilentzat jokoak elkarrizketak & ndash beteta daude; pertsonaietako askok, eta besterik ez bizi bere heroiaren bizitza komunikatzeko duzu. Murgildu eguneroko bizitzan lapur & ndash erromantizismoa nahi baduzu; horiek eta GTA for free hura bezalako jokoak, gure web atal honetan!


Asteazkena, 2021(e)ko urtarrila(r)en 27-(e)an 12:05etan\nNoticia publicada en Bidasoko HITZA, el martes día 26 de Enero de 2021.\nBi hitzaldi eskainiko dituzte urtarrilaren 28an.\n'Kontaiguzu Dakizuna!' ekimena jarri dute martxan.\nOiasso Museoaren Lagunek beraien ezagutza partekatzeko asmoz, ‘Kontaiguzu Dakizuna’ ekintza sortu dute. Historiari, arkeologiari, mitologiari, pentsamenduari, tradizioari, bitxikeriari eta ohiturei buruz duten ezagutza partekatzea dute helburu antolatzaileek.\nUrtarrilaren 28an izango da eta 20 minutuko bi hitzaldi eskainiko dituzte. Juanjo Jimenezek “Portus Claudianus” gaia jorratuko du eta Lupe Casadevantek, “Los Mochicas o Moches, una cultura preincaica del Peru” izango du hizpide.\nIzen ematea derrigorrezkoa da helbide elektroniko honetara idatziz edo telefono zenbaki honetara deituz: 943 63 93 53